Zapošljavanje mladih ljudi prednost za kompanije\nSa 760.000 zvanično nezaposlenih građana, Srbija prednjači među zemljama regiona i Evrope. Prema prognozama stručnjaka, ukoliko se ovaj trend nastavi, Srbija će za nekoliko godina po broju nezaposlenih biti peta na svetu. Međutim, uprkos lošem ekonomskom stanju u kome se država nalazi, slaboj privredi i maloj produktivnosti, u Srbiji postoje retki, ali pozitivni primeri zapošljavanja mladih stručnjaka. Kompanije koje se odluče za takav korak smatraju da se to višestruko isplati.\nZa razliku od većine evropskih zemalja, u Srbiji stručnost, univerzitetska diploma ili čak doktorsko zvanje nisu dovoljni za pronalaženje posla. Nije retkost da doktor nauka radi kao taksista, a diplomirani ekonomista kao prodavac kineske robe na buvljoj pijaci. Već duže vreme uobičajena je praksa da mladi diplomirani stručnjaci na posao čekaju čak i po nekoliko godina. I u tome, međutim, ima izuzetaka. Milan Tavčar je ubrzo po diplomiranju uspeo da se zaposli u revizorskoj kući Prajs voterhaus kupers u Beogradu. Kaže da je za to trebalo malo sreće i mnogo više želje i htenja.\n„Prijavio sam se za praksu zato što sam znao da je u zemlji, u kojoj 30 odsto ljudi nema posla, gde je sve veći broj otpuštanja, a nivo stranih investicija tamo gde jeste – jako teško naći posao, pogotovo u struci. Naravno da je prihvatanje prakse u startu bilo dobro iz dva razloga. Prva stvar je zbog sticanja iskustva i nadograđivanja CV-a. Druga stvar je da praksa, u određenom broju slučajeva, može da dovede do ponude stalnog zaposlenja.“\nUprkos ustaljenoj praksi u Srbiji, po kojoj se posao može naći jedino uz pomoć političkih, ljubavnih ili rodbinskih veza – odnosno „ako nekoga znate“, postoje i pozitivni primeri upošljavanja mladih stručnjaka. Na to se mahom odlučuju privatne kompanije. Direktorka revizije Prajs voter kupers ogranka u Beogradu, koja je jedna od njih, Biljana Bogovac objašnjava da to, između ostalog, donosi odlične poslovne rezultate.\n„Raspolažete sa dosta potencijala koji usmeravate u skladu sa ciljevima kompanije. U svakom momentu možete da ponudite opciju da se ljudi specijalizuju u određenoj oblasti. Sa iskusnim kadrom to ide malo teže, tako da smo mi kroz taj način regrutovanja i razvoj kompanije pokazali da je to najbolji način da se ostvare ciljevi, uključujući naravno i finansijske rezultate.“\nŠta je sve potrebno da jedan mladi stručnjak dobije posao koji želi i da radi u svojoj struci? Završavanje fakulteta je sada, čini se, lakši deo posla, pošto tek posle toga sledi, uslovno rečeno, prava bitka. Pred poslodavce se najčešće ide sa praznom radnom biografijom, što Milan Tavčar vidi kao veliku grešku.\n„Bitno je da budu aktivni. Da neke meke veštine, kao što su veština komuniciranja, dobrog pisanja, učenje stranih jezika usavršavaju. Pa tako i neke profesionalne veštine, kao što je organizovanje, aktivizam i sticanje iskustava na razne načine. Jako je važno da budu proaktivni, da, kada i apliciraju za prvi posao, da se trude da imaju nekoliko stavki koje će budućim poslodavcima biti značajne i koje će ih izdvojiti iz gomile biografija sličnih njihovim.“\nNekonkurentnost na svetskom tržištu\nS vremena na vreme širom Srbije organizuju se sajmovi zapošljavanja za mlade, a prema tvrdnjama organizatora, oko 30 odsto učesnika pronađe poslodavca. Tokom nedavnog sajma u Beogradu razgovarali smo sa nekim od učesnika:\nBeograđani o zapošljavanju\nPodaci Svetskog ekonomskog foruma pokazuju da je Srbija po profesionalnosti menadžmenta na 135 mestu, od 144 države sveta. Uzrok tome je nesumnjivo zapošljavanje preko veze, svojstveno velikom broju javnih preduzeća po političkim i rodbinsko-rođačkim linijama, objašnjava ekonomista Saša Đogović. Takav sistem selekcije pokazao se pogubnim u srpskim državnim i podržavljenim preduzećima, kaže Đogović.\n„Kada dobijete nekoga ko radi prvi posao u vašoj firmi, sa protekom vremena možete da obezbedite njegovu lojalnost. Preduzeće, kroz razne kurseve, treninge i praktičan rad dalje radi na usavršavanju te osobe i ulaže u nju da bi kasnije mogla sama da donosi odluke i vodi preduzeće. To je normalno u tržišnim uslovima privređivanja. Upravo mladi kadrovi su energičniji, kreativniji i hrabriji u donošenju određenih odluka, za razliku od starijih kadrova, koji su istrošeni, ali mogu da prenesu iskustvo na mlađe kolege koje su stekli tokom svog rada.“\nMnogobrojna obećanja vladajućih garnitura o obraćanju posebne pažnje na mlade, ali i mnogi programi pomoći njihovom zapošljavanju, do sada nisu dali pravih rezultata. Obrazovanim akademcima je do sada, za pronalaženje željenog posla, jedino presudna bila njihova agilnost, želja i znanje.


Vučić: Nova fabrika vakcina koštaće manje od kovid bolnice - Glas Zaječara\nHome Društvo Vučić: Nova fabrika vakcina koštaće manje od kovid bolnice\nVučić: Nova fabrika vakcina koštaće manje od kovid bolnice\nPredsednik Srbije Aleksandar Vučić izjavio je sinoć da će nova fabrika vakcina u Srbiji koja će praviti kineske vakcine, koštati manje nego bolnica koja je bila izgradjena za četiri meseca.\n„A vredeće nam više nego da smo kupili deset aviona lovaca koji bi bili 12, 13 puta skuplji“, rekao je Vučić za TV Pink.\nOn rekao da će u ponedeljak biti održan prvi radni sastanak o izgradnji fabrike vakcina, i da je dobio već pet predloga placeva, a da za manje od mesec dana počinje gradnja fabrike vakcine.\n„Time ćemo omogućiti i komšijama u regionu da imaju dobre vakcine, pa će za godinu dana biti srpske vakcine jer ćemo ih praviti“, rekao je Vučić, podesetivši da će se na Torlaku praviti ruska vakcina.\nOn je rekao da je „zdravlje, uz vojsku, ekonomiju i broj ljudi, stub jedne države“.\nPonovio je da se nada da Evropska unija neće uvesti kovid pasoše za vakicne koje je odobrila Evropska agencija i ocenio da je regovao pravično na tu mogućnost.\n„Kako misle da uvedu te pasoše kad nam nijednu (vakcinu) nisu dostavili. Pa kad smo se mi snašli, treba da budemo lošiji pa da nam smisle neku pakost“, rekao je Vučić.\nKako je dodao, „sve i da bude tako, nema problema izdavaćemo potvrde za antitela“ i „ljudi ne treba da se uznemiruju“.\nOn je rekao da će kinesku vakcinu primiti u četvrtak ili petak u Merošini ili Žagubici, i da neće moći u Brisel jer je vakcinisan kineskom vakcinom koja tamo nije priznata, dok „ne izvadi antitela, ako želi da putuje“.\n„A do tada ne mogu da idem u Brisel, nemate pojma koliko mi je žao i teško zbog toga, užasno“, dodao je Vučić.\nVučić je rekao da je večeras neposredno pre tog intervjua razgovarao sa premijerkom Anom Brnabić i da revakcinisanje gradjana daje rezultate.\nPrethodni tekstImunolog: Vakcinaciju treba ubrzati, 80 odsto građana nezaštićeno\nNaredni tekstU ponedeljak deo Rgotine bez struje


Završen je sastanak političkih predstavnika bh. entiteta Republike Srpske koji obavljanju dužnosti u državnim institucijama Bosne i Hercegovine u Istočnom Sarajevu, a sastanak je sazvao član Predsjedništva BiH i predsjednik Saveza nezavisnih socijaldemokrata Milorad Dodik.\nIstakao je da se razgovaralo o tome na koji način će se kretati u ovoj novonastaloj situaciji. Parlamenti i komisije, Vijeće ministara, će funckionisati i raditi. Svi predstavnici će dolaziti na sjednice, ali odluka neće biti, istakao je član Predsjedništva BiH iz reda srpskog naroda.\n“Mi danas finalizujemo prijedlog zakona koji treba da riješi ovu situaciju vezanu za Ustavni sud i tokom dana vjerujem da će biti zajednički prijedlog srpske i hrvatske strane spreman za predavanje. U proceduri će se tražiti da se stavi na dnevni red i to pitanje razmotri”, istakao je Dodik\n“Ukoliko se ne postigne neki dogovor, mi smo za 60 dana u Narodnoj skupštini, ali mislim da će tada biti kasno da nas zovu”, proučio je Dodik.


LEPA SLIKA NA 'KARAĐORĐU': Vojvodina i Zvezda u istim 'dresovima' - Sportskih igara mladih - Domaći fudbal, Fudbal\nLEPA SLIKA NA ‘KARAĐORĐU’: Vojvodina i Zvezda u istim ‘dresovima’ – Sportskih igara mladih\nFoto SIM Srbije / Jelena Grlić\nPetar Lazić 01.05.2019., 19:23\nLep gest fudbalera Vojvodine i Zvezde.\nGrad Novi Sad će 15. maja biti domaćin regionalnog otvaranja Sportskih igara mladih. Na Trgu Slobode od 10 časova, počinje Svečano otvaranje i novi spektakl. Povodom toga danas su na utakmici Prvenstva Srbije između Vojvodine i Crvene zvezde, fudbaleri oba tima na teren stadiona Karađorđe istrčali sa majcama Dunav osiguranje Sportske igre mladih Srbije, što je izazvalo aplauz svih navijača. Majice su podeljene deci i roditeljima a spiker je pozvao sve da 15. maja prisustvuju otvaranju Igara, koje se u Srbiji održavaju, šestu godinu za redom, uz podršku Vlade Republike Srbije i donatora.\nSIM Srbije / Jelena Grlić\nCrvena ZvezdaSportske igre mladihVojvodina\nPrethodna vest MILOJEVIĆ: Pavkov je postigao gol kakav se retko viđa\nSledeća vest CRNO-BELI DUPLIRALI PREDNOST: Tošić pogodio, Rikardo nije iskoristio penal (VIDEO)\nMILOJEVIĆ: Pavkov je postigao gol kakav se retko viđa\nCRNO-BELI DUPLIRALI PREDNOST: Tošić pogodio, Rikardo nije iskoristio penal (VIDEO)


Los Angeles Times - Los Anđeles\nMegan K. Stek (Megan K. Stack)\nKOSOVO PREDMET RUSKE FRUSTRACIJE\nMoskva, 14. februara - Predstojeća nezavisnost Kosova i obećanja brzog američkog i evropskog priznanja te nezavisnosti podrivaju i razgnevljuju Rusiju u trenutku kad taj naftom bogati gigant želi da pokaže kako je njegov globalni uticaj obnovljen, kažu analitičari. Ruski zvaničnici već nedeljama iznose mračne prognoze u pogledu predstojećeg proglašenja nezavisnosti pokrajine koja se nalazi pod upravom Ujedinjenih nacija. To proglašenje bi trebalo da se odigra ovog vikenda.\nRusi neprestano nazivaju potencijalnu promenu statusa Kosova "Pandorinom kutijom" koja bi destabilizovala Evropu izazivajući lančanu reakciju manjanja granica. Oni kritikuju Zapad zbog toga što prihvata nezavisnost Kosova bez razmatranja tog pitanja u Savetu bezbednosti UN, gde Rusija ima pravo veta.\nMeđutim, izgleda da svet ne obraća mnogo pažnje na to, a Rusija je ispod glasnog protesta u stvari relativno nemoćna da situaciju kontroliše po svom nahođenju. U vreme kad Rusija nastoji da ponovo bude velika sila nakon deset godina postsovjetske slabosti, ta iznenadna nemoć joj teško pada. "Na kraju će poniženje biti pozicija Rusije", kaže Lilija Ševcova, viši saradnik Karnegijevog centra u Moskvi.\nU poslednjem pokušaju da spreči čin proglašenja, Rusija je sazvala vanredno zasedanje Saveta bezbednosti UN. Međutim, Sjedinjene Američke Države i mnoge evropske zemlje su već saoštile da su spremne da priznaju nezavisnost Kosova.\nEvropska unija se sprema da u tu pokrajinu pošalje policijsku i pravosudnu misiju od 1.800 ljudi već ovog vikenda, čime bi se pripremio teren za odlazak zvaničnika UN, koji tom oblašću upravljaju od 1999. godine, kada je NATO oterao srpske snage koje su vršile represiju nad većinskom albanskom populacijom Kosova. Rusija i Srbija tvrde da misija EU nije zakonita.\nNema sumnje da će nezavisnost Kosova dovesti do drastičnog povećanja tenzija u odnosima između Rusije i SAD, koji su već loši zbog predloženog američkog sistema raketne odbrane, iranskog nuklearnog programa i težnji nekoliko bivših sovjetskih republika da se pridruže Severnoatlantskom savezu.\nNeki ruski analitičari opisuju američku podršku nezavisnosti Kosova kao grešku ravnu invaziji na Irak. "To će biti još jedna potvrda optužbi da Zapad ne igra po pravilima, da se međunarodno pravo primenjuje vrlo selektivno, da ima mnogo licemerja u stavu Zapada", kaže Andrej Kortunov, predsednik "Nove Evroazije", ekspertske fondacije sa sedištem u Moskvi. "To je još jedan pokazatelj da je sa Zapadom teško, ako ne i nemoguće, raditi na rešavanju ozbiljnih pitanja".\nRuski zvaničnici aludiraju, bez ulaženja u detalje, na "rezervni plan" koji će stupiti na snagu u slučaju da Kosovo proglasi nezavisnost. Moskva takođe nagoveštava da bi mogla uzvratiti tako što će priznati nezavisnost separatističkih oblasti Gruzije koje se nalaze uz rusku granicu. To bi u najgorem slučaju moglo izazvati oružani sukob sa Gruzijom i još više zaoštriti tenzije u odnosima sa Amerikom, saveznicom Gruzije.\n"Ne možemo da ne uzmemo u obzir činjenicu da separatističke oblasti koje su u prijateljskim odnosima sa Rusijom posmatraju to kao presedan i uzdaju se u Rusiju", kaže Segej Markov, direktor Instituta za političke studije u Moskvi. "Rusija sada razmišlja da li da se proglasi puna nezavisnost tih zemalja ili da se one de facto inkorporiraju u Rusiju".\nRuski zvaničnici su oprezni i kažu da neće odmah priznati nezavisnost tih teritorija, ali takođe napominju da te oblasti stalno izbegavaju isključivanje tog koraka.\n"Zašto to ne važi i za nas? Zašto mi ne možemo da postupimo na isti način?", rekao je portparol predsednika Abhazije Kristijan Bžanjija u telefonskom razgovoru koji smo obavili ove nedelje. "Priznanje nezavisnosti Kosova će, direktno ili indirektno, dovesti i do proglašenja nezavisnosti Abhazije".\nMeđutim, sudbina tih zemalja predstavlja samo mali deo kataklizmičnog ruskog viđenja nezavisnosti Kosova. Ruski zvaničnici ističu mogućnost sveobuhvatne izmene granica i sukoba oko teritorija širom Evrope (na primer u Baskijskoj zemlji u Španiji, pa čak i u Škotskoj u Velikoj Britaniji), kao i degradaciju Ujedinjenih nacija. Govoreći u Ženevi ove nedelje, ministar spoljnih poslova Rusije Sergej Lavrov je upozorio da će istoričari jednog dana nezavisnost Kosova smatrati "početkom kraja trenutnog evropskog projekta".\n"Kako neko može pozdraviti jednostrano proglašenje nezavisnosti Kosova uz zaobilaženje Saveta bezbednosti UN i u isto vreme očekivati da Savet bezbednosti nastavi da se bavi drugim problemima kao da se ništa ne dešava?", upitao je on.\nPredsednik Rusije Vladimir Putin je nedavno izjavio: "To može naneti ozbiljnu štetu čitavom sistemu međunarodnog prava i imaće negativne posledice i po Balkan i po stabilnost u drugim delovima sveta".\nEmotivna i strateška veza između Rusije i slovenske i pravoslavne Srbije ide daleko u prošlost i veoma je jaka. Srbija je proteklih godina za Ruse postala simbol moći Rusije kao međunarodnog aktera. Nesposobnost oslabljene Rusije da 1999. godine zaštiti Srbiju od američkog bombardovanja je još uvek gorko i simbolično sećanje mnogih Rusa.\nMeđutim, ovo nije Rusija Borisa Jeljcina. Zbog dobrog položaja koji joj omogućavaju nafta i gas, današnja Rusija želi da se vrati na svetsku scenu kao uticajan međunarodni akter. Moskva je ojačala veze sa Kinom, ubrzala napredovanje iranskog nuklearnog programa i umešala se u bliskoistočne mirovne pregovore.\n"Nećemo prihvatiti nezavisnost Kosova dok Srbija to ne učini", rekao je Aleksandar Konovalov, predsednik Instituta za strateške procene. "Nećemo prihvatiti članstvo Kosova u Ujedinjenim nacijama. Kao stalna članica Saveta bezbednosti, Rusija će to blokirati svim mogućim sredstvima".


23/12/2016 | 20:36\nZadatak da osmisle proizvod ili uslugu koja će omogućiti opstanak bioskopa u budućnosti, postavljen na regionalnom takmičenju Poslovni izazov održanom u petak u Beogradu, najbolje je uradio tim broj 21 koji je osvojio prvu nagradu i plasirao se na nacionalno finale. Ovaj tim činili su učenici iz Poljoprivredne škole, Četvrte gimnazije, Privatne ekonomske škole “Dr Kosta Cukić”, Šeste gimnazije i Druge ekonomske škole u Beogradu.\nTakmičenje je okupilo 110 učenika iz 30 srednjih škola iz Beograda, Smedereva i Kučeva, a svi su bili grupisani u timove od po 5 učenika iz različitih škola.\n“Naš tim je osmislio softver koji omogućava posetiocima bioskopa da zabeleže zanimljive momente u bioskopskoj sali poput izraza njihovih lica za vreme nekih scena u filmu, a sve uz pomoć kamere ugrađene u sedište ispred njih”, izjavili su Martina, Andrej, Igor, Andreja i Jana, članovi pobedničkog tima.\nUz pomoć poslovnih mentora iz UniCredit banke, timovi su osmišljavali rešenje problema koji im je postavljen i kreirali biznis planove koje su na kraju dana prezentovali članovima žirija.


Čačanin Archives - Page 5 of 6 - Ozonpress :: internet portal\nСкупштина Библиотекарског друштва Србије на седници одржаној 18. фебруара 2016. године у Библиотеци града Београда, већином гласова присутних делегата изабрала је др Богдана Трифуновића, директора Градске библиотеке „Владислав Петковић Дис“ у Чачку, за председника Дру...\nPacijenti iz Čačka i Jagodine nalaze se u teškom stanju na lečenju u kragujevačkom Kliničkom centru. Kako je za RTS potvrdio direktor KC “Kragujevac” Predrag Sazdanović kod njih je potvrđen virus gripa A H1N1, i priključeni su na aparate za disanje na Infektivnoj...\nČačanin iznosi loptu u prepunoj Areni\nČačanin Dragutin Veličić, učenik II razreda OŠ Branislav Petrović u Slatini, izabran je da večeras na obe četvrtfinalne utakmice na Evropskom prvenstvu u futsalu u Beogradskoj areni iznese loptu kojom će početi utakmice na teren. Dragutin nastupa za Klub bazičnog fudbala...\nKad je podgorička Budućnost u pitanju ništa novo nije donela utakmica dvadesete runde ABA lige sa ljubljanskom Olimpijom. Novi, jedanaesti uzastopni trijumf ekipe Luke Pavićevića i nova dobra rola Čačanina Tadije Dragićevića koji je ponovo bio MVP meča. Sa 23 poena, prvi strelac...\nNovoizabrani tužilac za organizovani kriminal Mladen Nenadić preuzeo je tu dužnost 1. januara, saopštilo je danas Tužilaštvo. Skupština Srbije izabrala je Nenadića za tužioca 21. decembra prošle godine.Nenadić je rođen 1963. godine u Čačku. Pravni fakultet završio je u Kragujevcu...\nDobre partije u Ligi šampiona donele su i ponude većih klubova od BATE Borisova. Počeo je u Borcu iz Čačka, zatim igrao u Crvenoj zvezdi i BATE Borisovu, a sada je na meti Kelna. Sportski žurnal prenosi da se nemački prvoligaš ozbiljno interesuje za Filipa Mladenovića, koji je...


Sjednica Doma naroda Parlamentarne skupštine BiH u tom slučaju počela bi u 13.00 časova, najavljeno je iz parlamenta BiH.\nRanije je iz parlamenta BiH najavljeno da je nastavak sjednice Predstavničkog doma Parlamentarne skupštine BiH, na kojoj bi u drugom čitanju trebalo da bude raspravljano o Prijedlogu zakona o budžetu institucija BiH i međunarodnih obaveza BiH za 2014. godinu, zakazan za ponedjeljak, 30. decembar.\nPredstavnički dom trebalo je da 23. decembra odlučuje o budžetu BiH za 2014. godinu, ali je sjednica otkazana jer u Komisiji za finansije i budžet još nije postignut dogovor o amandmanima na Prijedlog zakona o budžetu institucija i međunarodnih obaveza BiH.\nKomisija ni 23. decembra nije postigla dogovor o ovom amandmanu HDZ-a BiH, ali je usvojila zaključak da u koordinaciji sa Savjetom ministara BiH bude nastavljeno traženje rješenja za ovaj problem.\nZaključak, čiji je predlagač Anto Domazet iz SDP-a BiH, nije dobio podršku članova Komisije iz Republike Srpske – predstavnici SNSD-a Boško Tomić i Saša Bursać bili su uzdržani, a Darko Babalj iz SDS-a glasao je protiv ovakvog zaključka.\nKomisija je zaključak usvojila nakon rasprave u kojoj ponovo nije pronađeno rješenje za predloženi amandman HDZ-a BiH da se sa stavke kapitalnih ulaganja u Banjaluci šest miliona KM usmjeri na kapitalna ulaganja u Mostaru. Srna\nTagovi: institucije bihpredstavnicki domprijedlograzmatranjezakon\n13.01.2016 | 7:50\nU Brčkom podržan set predloženih zakona o finansijama


Predsednici Tajvana zabraniti da uđe u SAD - Svet - Dnevni list Danas\nPočetna » Svet » Predsednici Tajvana zabraniti da uđe u SAD\nApel Pekinga Vašingtonu posle razgovora Trampa i Caj Ing-ven\n* Portparol Stejt departmenta je odbacio apele Kine uz obrazloženje da je omogućavanje tajvanskim liderima da prođu kroz SAD deo "dugogodišnje prakse SAD, koja je u skladu s nezvaničnim odnosima s Tajvanom"\nKina je apelovala na Vašington da ne dozvoli tajvanskoj predsednici Caj Ing-ven ulazak u SAD nakon što su zbog njenog razgovora s novoizabranim predsednikom SAD Donaldom Trampom nastale tenzije između dve najveće ekonomije na svetu.\n0Piše: M. K. 07. decembra 2016. 20.07\nOčekuje se da Caj, koja je u januaru postala prva predsednica Tajvana, poseti SAD sledećeg meseca u okviru turneje po Centralnoj Americi sa stanicama u Nikaragvi, Gvatemali i El Salvadoru. Spekulisalo se da će možda posetiti i Njujork, gde će se sastati s Trampom uoči njegove inauguracije 20. januara. Međutim, Trampov tim negira te navode.\nPeking, koji Tajvan smatra svojom teritorijom i ne priznaje vlast Caj na ostrvu, zahtevao je od SAD da spreče njen susret s Trampom. Kina se nada da SAD „ne dozvoljavaju njen tranzit, da ne šalju nikakve pogrešne signale ‘tajvanskim nezavisnim’ snagama“, navodi se u saopštenju kineskog ministarstva spoljnih poslova, preneo je Gardijan. Ministarstvo je saopštilo da je pravi cilj Caj, pripadnice Demokratske napredne stranke (DPP), „očigledan“.\nPortparol Stejt departmenta je odbacio apele Kine uz obrazloženje da je omogućavanje tajvanskim liderima da prođu kroz SAD deo „dugogodišnje prakse SAD, koja je u skladu s nezvaničnim odnosima s Tajvanom“. Apeli Kine su usledili pošto su se pojavili navodi da je bivši američki predsednički kandidat Republikanske stranke Bob Dol pomogao da se ugovori sporni desetominutni telefonski razgovor između Caj i Trampa.\nPrema pisanju Njujork tajmsa, Dol, koji je sada lobista u Vašingtonu, šest meseci je radio iza kulisa na ugovaranju kontakta na visokom nivou između tajvanskih zvaničnika i Trampovog osoblja. „Pošteno je reći da smo možda imali nekog uticaja“, rekao je Dol, piše Volstrit žurnal. Dolova advokatska firma Alston&Bird je navodno dobila 140.000 dolara od kancelarije za ekonomiju i kulturu iz Tajpeja, koja funkcioniše kao nezvanična ambasada u SAD. Ta saznanja su podstakla kritiku načina na koji novi predsednik SAD vodi spoljnu politiku. „Veoma čudno izgleda to što Tramp ignoriše Stejt department dok očito dozvoljava Bob Dolu, lobisti Tajvana, da mu ugovara aranžmane za koje se ispostavlja da predstavljaju promenu u američkoj politici prema Tajvanu“, rekao je Fred Verthajmer, osnivač i predsednik nadzorne grupe Demokratija 21. Dolovi interesi ovde definitivno su uključivali više interese Tajvana nego Amerike, smatra Verthajmer, a činjenica da je bio posrednik pokreće ozbiljna pitanja u vezi s tim kako će novoizabrani predsednik Tramp postaviti spoljnu politiku SAD.\nDžefri Vaserstrom, stručnjak za Kinu sa Kalifornijskog univerziteta Irvin, rekao je da je prva reakcija Pekinga na Trampovu odluku da komunicira s tajvanskom liderkom bila „relativno odmerena“. Međutim, izgleda da se bes Pekinga povećao nakon Trampovog „tvita“ od nedelje u kojem je napao Kinu zbog pitanja Južnog kineskog mora i navodne manipulacije valutom. Vaserstrom je ukazao da se sada sve više priča o „potrebi da se oštrije odgovori ako se to pretvori u politiku… Kreću se ka manje mirnoj reakciji“, rekao je Vaserstrom.\nLi Jonghui, dekan Fakulteta za međunarodne odnose na Pekinškom univerzitetu za spoljnopolitičke studije, rekao je da pokušaji Pekinga da „umanje značaj ovog pitanja“ u javnosti odražava kinesku tradiciju u okviru koje se ostavlja prostor za manevar kao i za to da se ne povredi ponos druge strane. „Ali privatno će biti nekih pregovora. Kineska vlada će izraziti zabrinutost i čak neki oblik ljutnje i američka vlada će to osetiti“, dodao je Li.


RTS :: Zapadni Balkan deo rešenja, a ne problema EU\nPolitika Zapadni Balkan deo rešenja, a ne problema EU\nsreda, 16. maj 2018, 12:12 -> 14:45\nBalkan i Evropska unija se nalaze na raskrsnici, pa bi trebalo odabrati prave puteve koji će i EU i Zapadni Balan povesti putem boljeg i jasnijeg funkonisanja, poručila je predsednica Centra za spoljne politike Aleksandra Joksimović. Srbija i Zapadni Balkan su evropski region, mi smo sastavni deo rešenja, a ne problema sa kojima se suočava EU, ukazala je Tanja Miščević.\nAleksandra Joksimović je u obraćanju na Međunarodnoj konferenciji "Zapadni Balkan na novoj geopolitičkoj raskrsnici: između unutrašnjih problema i evropskih integracija", koja je počela u Beogradu, rekla da od svog osnivanja do danas EU prolazi kroz reforme, koje su unapređivale odnose između zemalja članica, a da je istovremeno tekao i proces proširenja.\n"Ono što je konstantno pratilo EU je veliki procenat podrške stanovništva i poverenja da je EU najbolje i najperspektivnije mesto za život", kazala je Joksimovićeva i dodala da je EU danas pred novom neophodnom reformom i neophodnošću konsolidacije.\nIstovremeno okolnosti u međunarodnim odnosima doprinose tim trendovima, kazala je Joksimovićeva i navela da su u tim okolnostima uvedene sankcije Rusiji stvorile jaz između Istoka i Zapada.\n"Evropi je potrebna promena narativa i za unutrašnju reformu, ali i za proširenje bez kojeg će, u slučaju Zapadnog Balkana, ostati nedovršena tvorevina", kazala je Joksimovićeva.\nPodsetila je da je francuski predsednik Emanuel Makron dao smernice kojim bi EU trebalo da se pozabavi, a to su, kako je rekla, šest stubova: bezbednost, odbrana, spoljna politika, zaštita životne sredine, nove tehnologije i zajednička moneta.\nAleksandra Joksimović je kazala da je za Zapadni Balkan Strategija 2025. mogućnost da u razumnom roku, pre svega Srbija i Crna Gora, postanu članice EU.\n"Region je nesumnjivo opterećen otvorenim pitanjima, koji ne doživljavaju svoje razrešenje, a to su pitanje imena Makedonije i odnos Beograda i Prištine. U tom slučaju, ako bi teklo kako treba, ostalo bi još nerešeno pitanje funkcionisanja BiH", kazala je Joksimovićeva i dodala da je prva na redu Makedonija koja bi, ako reši problem sa imenom, odblokirala integrativne procese sa EU i NATO.\n"Evropa se nikada nije suočila sa ovolikim brojem izazova"\nŠefica Pregovaračkog tima za vođenje pregovora o pristupanju Srbije Evropskoj Uniji Tanja Miščević rekla je da istorija evropskih integracija, istorija konstantnih kriza, koje su počele još od Pariskog sporazuma, a javljaju se i danas, ali koje su se uvek završavale rađanjem novog uspeha.\nMiščevićeva je navela da se Evropa nikada nije suočila sa ovolikim brojem izazova, ali da Zapadni Balkan u tom kontekstu treba posmatrati kao deo rešenja, a ne kao deo problema.\n"Ulogu Zapadnog Balkana ja ne vidim kao još jedan problem, mi nismo ni bezbednosni izazov, to se najbolje pokazalo tokom migrantske krize kada smo doprineli njenom rešavanju u skladu sa širenjem evropskih vrednosti", rekla je Miščevićeva i dodala da je i kada je u pitanju ekonomija, 80 odsto trgovine Srbije usmereno na zemlje EU i zemlje CEFTA, a da je istovremeno i EU zainteresovana za tržište Srbije i regiona.\n"Region napredovao u poslednjih nekoliko godina"\nŠefica Regionalnog predstavništva Evropske investicione banke za Zapadni Balkan Dubravka Negre kazala je da je ta banka posvećena regionu poslednjih 40 godina, što govori o posvećenosti Evrope regionu mnogo pre nego što je region počeo proces evrointegracija.\nNavela je da je Evropska investiciona banka u poslednjih deset godina investirala projekte u vrednosti od osam milijardi evra, jer su na taj način želeli da pomognu ekonomsku situaciju u zemljama regiona u cilju poboljšanja života građana i funkcionisanje društva.\n"Region je napredovao u poslednjih nekoliko godina, ove godine se očekuje rast BDP u regionu od 3,9 odsto, jačanje ekonomije koja je uočena u poslednjem periodu ukazuje i to da je nezaposlenost za dve godine opala za četiri odsto i dostigla nivo 16,7 odsto u regionu, što je i dalje velika cifra i ima mnogo mladih ljudi koji su nezaposleni", kazala je Negre.\nDodala je da su pred regionom bez obzira na to brojni izazovi, odnosno da investicije nisu dostigle nivo pre krize i nisu dovoljne da bi prihodi u zemljama regiona bili veći., te samim tim postoji prostora za ulaganja, naročito ona koja bi povezala zemlje regiona sa EU.\nRegionalni direktor Hans Seidel Fondacije za jugoistočnu Evropu Klaus Fizinger rekao je da su, kada je u pitanju Zapadni Balkan, Srbija i Crna Gora viđene kao zemlje lideri u integracijama, kao i da je pozitivno što se 2025. godina pominje kao moguća godina za pristupanje.\nKako kaže, članice EU moraju i same da razmisle da li su spremne za proširenje, a posebno je kaže, pohvalna uloga Bugarske koja je omogućila razmenu mišljenja između zemalja Zapadnog Balkana i članica EU na sutrašnjem Samitu u Sofiji.\n"Za normalizaciju odnosa uvažiti interes oba naroda"\nZamenik direktora Kancelarije za KiM, Damjan Jović, izjavio je da je Beograd svestan odgovornosti da se u procesu normalizacije odnosa sa Prištinom mora zadržati proaktivni pristup u traženju rešenja koji će dovesti do normalizacije odnosa dva naroda - Srba i Albanaca.\nKoordinator Foruma za etničke odnose Dušan Janjić izjavio je da je pitanje normalizacije odnosa Beograda i Prištine statusno kompleksno pitanje čija je formula razrešenja satusna neutralnost, čije rušenje nije u interesu ni jedne ni druge strane.\n"To znači naći rešenje koje nije trajno, ali omogućava dalje razgovore o normalizaciji, jer tamo gde stane dijalog počinju žrtve", rekao je Janjić. Kako kaže, nije optimista ni po pitanju ulaska Srbije u EU, ni po pitanju održavanja mira, jer se, kako kaže, nalazimo pred ozbiljnom pretnjom da "padnemo na ispitu na kom smo pali devedesetih godina".


Dan online - Drustvo: KAP ne zatvaraju iako nema dozvolu - 2017-10-13\nDrustvo AGENCIJA ZA ZAŠTITU ŽIVOTNE SREDINE ODBILA ZAHTJEV ZA IZDAVANJE NEOPHODNE SAGLASNOSTI PODGORIČKOJ FIRMI\nkAP KAP ne zatvaraju iako nema dozvolu Vlada je prije godinu dana utvrdila da KAP u stečaju ni za deset godina neće moći da u svojim proizvodnim procesima primijeni najbolje dostupne tehnike (BAT), što je jedan od uslova za dobijanje neophodne integrisane dozvole za rad industrijskih postrojenja\nAgencija za zaštitu životne sredine odbila je zahtjev Kombinata aluminijuma Podgorica (KAP) u stečaju za izdavanje integrisane dozvole (IPPC) za rad postrojenja, kojom se utvrđuje količina materija i intenzitet njihovog ispuštanja u životnu sredinu. KAP ima rok do 1. januara 2018. da pribavi integrisanu dozvolu, bez koje u postrojenjima koja su veliki zagađivači životne sredine po zakonu nije moguć rad, što bi značilo da se podgorička kompanija, ukoliko se ekspresno ne modernizuje, može zatvoriti.\nVlada je prije godinu dana utvrdila da KAP u stečaju ni za deset godina neće moći da u svojim proizvodnim procesima primijeni najbolje dostupne tehnike (BAT), što je jedan od uslova za dobijanje neophodne integrisane dozvole za rad industrijskih postrojenja. Vlada je zadužila ministarstva ekonomije i održivog razvoja i turizma da intenziviraju komunikaciju sa predstavnicima operatera koji podliježu obavezi pribavljanja integrisane dozvole. Ministarstva održivog razvoja, vanjskih poslova i evropskih integracija zadužena su da u okviru Pregovaračke pozicije Crne Gore za poglavlje 27 – životna sredina i klimatske promjene sagledaju mogućnost traženja tranzicionih rokova za odlaganje primjene IPPC dozvole. KAP je kupila kompanija „Uniprom”, čiji je vlasnik Veselin Pejović.\nDa stvari ne idu po planu svjedoči rješenje Agencije za zaštitu životne sredine od 12. septembra 2017. u koje je „Dan” imao uvid, a u kojem se navodi da prilikom zahtjeva za izdavanje integrisane dozvole KAP nije operater, odnosno fizičko ili pravno lice koje u skladu sa propisima upravlja postrojenjem ili ga kontroliše ili je ovlašćeno za donošenje ekonomskih odluka u oblasti tehničkog funkcionisanja i na čije ime se izdaje dozvola.\nNaime, KAP u stečaju je u decembru tražio izdavanje dozvole, ali im je dokumentacija bila nepotpuna i imali su rok do kraja juna da je dopune. Ipak, ta kompanija je tek 10. jula dostavila dopunu dokumentacije.\n– Od dokumentacije je dostavljen Program zaštite životne sredine za čiju izradu su korišćeni podaci iz 2016., kao i stručni nalazi o obezbijeđenim mjerama zaštite i zdravlja na radu za sredstva rada kojima je do juna ove godine istekao rok važenja nalaza – navodi se u rješenju koje potpisuje direktor Agencije Nikola Medenica.\nKonstatuje se da s obzirom na to da je u zahtjevu KAP-a u stečaju navedeno da još nije izvršena faktička primopredaja imovine te firme kupcu „Unipromu” i da nijesu u mogućnosti da dostave Program mjera prilagođavanja koji mogu dati tek nakon preuzimanja, Agencija im je produžila rok za dopunu dokumentacije za još 90 dana.\n– Nakon saznanja da je potpisan ugovor o poslovno-tehničkoj saradnji između KAP-a u stečaju i „Uniproma”, Agencija se obratila Ministarstvu ekonomije sa pitanjem ko je operater proizvodnje u KAP-u. Ministarstvo ekonomije je pitanje proslijedilo KAP-u i dobilo odgovor da je „Uniprom” kupio kompletnu imovinu KAP-a shodno ugovoru od 11. septembra 2014. i ona se smatra operaterom proizvodnje u KAP-u. Nakon sprovedenog postupka Agencija je utvrdila da KAP nije operater proizvodnje, te da nije mogao podnijeti nadležnom organu zahtjev za izdavanje dozvole, niti pribaviti dozvolu za rad postrojenja i obavljanje njegove aktivnosti od nadležnog organa, u smislu odredbi Zakona o integrisanom sprečavanju i kontroli zagađivanja životne sredine – navodi se u rješenju.\nU Ekološkom pokretu „Ozon” smatraju da je odbijanje zahtjeva KAP-a u stečaju za izdavanje integrisane dozvole za rad za njih potpuno očekivano isto kao što je gotovo izvjesno da zakonsku obavezu po tom osnovu do 1. januara 2018. godine neće ispoštovati ni ostala postrojenja, prije svih Toščelik Nikšić i TE Pljevlja.\n– Slobodno možemo očekivati ponovne izmjene Zakona o integrisanom sprečavanju i kontroli zagađivanja životne sredine i dodatno prolongiranje rokova čime bi se dodatno urušio postojeći zakonski okvir u oblasti zaštite životne sredine, pa i obesmislio sistem u cjelini. Očigledno je da je u slučaju KAP-a korišćena fama oko stečaja, vlasništva nad imovinom i obaveza „Uniproma” kao operatera, pa ni nadležne vladine institucije nijesu znale o čemu se radi, čime se dokazuje da postoje izuzeci u svemu i da za njih niti važe zakoni niti procedure, već se štite na sve moguće načine kako bi im se preuzete obaveze prolongirale što duže, pa možda čak i oprostile ako se za to stvore odgovarajući uslovi – kažu u „Ozonu”.\nIz KAP-a nijesu odgovorili na pitanja „Dana” vezana za dobijanje integrisane dozvole.M.S.\nIzostaje međusektorska komunikacija\nU „Ozonu” kažu da nikakvu satisfakciju nemaju što godinama ukazuju da izostaje sistemska podrška institucijama koje su nadležne da primijene zakone i standarde iz oblasti životne sredine, pa i ovaj slučaj potvrđuje da Agencija za zaštitu prirode i životne sredine nije imala sve potrebne informacije koje bi doprinijele da se znatno ranije umjesto na KAP u stečaju obaveza pribavljanja integrisane dozvole prebaci na Uniprom, što je bilo i potpuno logično ako se zna da je ta firma preuzela upravljanje proizvodnjom.\n– U ovom konkretnom slučaju još jednom se primjećuje izostanak međusektorske komunikacije, što je vjerujemo velika prepreka da se proces sa integrisanim dozvolama završi na najbolji mogući zakonski način i ubrzo ćemo vidjeti hoće li početak 2018. godine donijeti planirane rezultate ili eventualno će neko snositi odgovornost zbog lošeg rada. Usvajanjem Zakona o ratifikaciji Pariskog sporazuma dodatno se povećava odgovornost sistema da industrijske zagađivale dovede na kontrolisan nivo proizvodnje, što garantuje najmanje moguće posledice po životnu sredinu i eko-sisteme, pa je potpuno jasno da KAP-ov vlasnik – Uniprom mora uložiti ogromna sredstva da poslovanje organizuje na način predviđenin zakonima, što je upitno ako se zna koliko je obaveza i ekoloških problema naslijeđeno – kažu u toj NVO.


Letnje održavanje ponovo povereno firmi iz Donje Mutnice - Glas Zaječara\nHome Društvo Letnje održavanje ponovo povereno firmi iz Donje Mutnice\nGradonačelnik Zaječara Boško Ničić putem društvene mreže „Fejsbuk“ kazao je da, u okviru letnjeg održavanja lokalnih puteva, JKP „Timok održavanje“ i GO – Zoran- R već nekoliko dana izvode sanaciju puta Šljivar – Leskovac -Lenovac. Aprila 2017. godine Ničić je kazao da je vlasnik firme GP – Zoran- R uništio A.D. Put i pozvao policiju i tužilaštvo da reaguju.\nGradonačelnik Zaječara Boško Ničić putem društvene mreže „Fejsbuk“ kazao je da se, u okviru letnjeg održavanja lokalnih puteva, trenutno radi deonica Šljivar – Leskovac -Lenovac.\n„U okviru letnjeg održavanja lokalnih putnih pravaca JKP “Timok održavanje” i preduzeće “GO-ZORAN -R” DOO već nekoliko dana rade na raščišćavanju rastinja i rekonstrukciji asfaltne podloge deonice puta Šljivar- Leskovac-Lenovac u dužini od 11 kilometara“.– kazao je Ničić.\nOn je istakao i to da će do kraja nedelje, na velikom delu deonice, biti zamenjena oštećena asfaltna podloga.\nReč je zapravo o preduzeću „GP-Zoran-R“ iz Donje Mutnice čije je usluge Grad Zaječar koristio i ranije – i to u više navrata.\nGradonačelnik Boško Ničić je, ne tako davno, tačnije, 10. aprila 2017. godine, izneo žestoke optužbe na račun tadašnjeg gradonačelnika Zaječara, Velimira Ognjenovića, zatim Zorana Rakića, vlasnika pomenute firme iz Donje Mutnice, kao i Saše Matijevića, šefa Odseka za poslove javnih nabavki.\nNaime, Boško Ničić izneo je tvrdnju da su tog 10. aprila 2017. godine u restoranu „Koliba“ održali tajni sastanak, koji je organizovao tadašnji gradonačelnik Ognjenović, gde su se dogovorili da firma GP „Zoran – R“ iz Donje Mutnice, dobije posao letnjeg održavanja puteva, a da će izvođaču biti plaćeno „kao u Boljevcu“.\nNičić je tom prilikom još napisao i da je na taj način posao izgubio „Štrabag“, a da je taj „posao“ odradio niko drugi nego Saša Matijević. Zatim je dodao i da se kriminal nastavlja i da je to slika koliko se „SNS“ u Zaječaru promenio i oprao.\nU svom daljem izlaganju Ničić je optužio Zorana Rakića, vlasnika firme GP „Zoran – R“ iz Donje Mutnice, da je uništio firmu A.D „PUT“, i pozvao policiju i tužilaštvo da reaguju, da ne spavaju.\nPodsećamo i na 3. mart 2018, kada je zbog velikog snega proglašena vanredna situacija.\nPortal „Glas Zaječara“ tad, na osnovu nezcaničnih ssznanja objavio da je firma GP „Zoran – R“ iz Donje Mutnice, angažovana u čišćenju i održavanju puteva, pored Štrabaga, a da zato nije trebalo da se raspiše tender.\nNa kraju se opet postavlja isto pitanje, ako je Ničić imao saznanja, zašto nije podneo krivične prijave protiv pomenutih lica, već je aktere zadržao na istim pozicijama, čak je Matijevića tada imenovao za člana Štaba za vanredne situacije, umesto Zorana Rakića.\nDa li je u pitanju još jedna izvanredna prilika ili samo još jedna vanredna situacija?\ngp zoran - r doo\nPrethodni tekstDve ulice u Zaječaru bez struje\nNaš grad – čist grad: Naselje „Kraljevica“\nRusija obećala proizvodnju stotina hiljada doza vakcina već ove godine 03/08/2020\nNaš grad – čist grad: Naselje „Kraljevica“ 03/08/2020


Aleksić optužuje Sašu Radulovića za propadanje “Prve petoletke”! – Kruševac PRESS\nAutor J. Marković\t Poslednje ažuriranje 30.09.2015.\nMiroslav Aleksić, predsednik Narodnog pokreta Srbije, tvrdi da je bivši ministar privrede Saša Radulović krivac za tešku situaciju u kojoj se sada nalazi “Prva petoletka”.\nMiroslav Aleksić predsednik Opštine Trstenik i Narodnog pokreta Srbije , foto S.Milenković)\n– Javnost je konačno dobila potvrdu onoga što smo godinama govorili. Bivši ministar privrede Saša Radulović je krivac za neuspelu privatizaciju „Prve petoletke“ od strane beloruske kompanije „Amkodor“ i jedan od odgovornih što se ova kompanija danas nalazi pred stečajem. Bilo je potrebno da prođu dve godine da javnost i radnici „Prve petoletke“ konačnu saznaju istinu o krivcu za propast pregovora a potvrda je došla, ni manje ni više, nego iz redova onih koji su Sašu Radulovića postavili na mesto ministra privrede. – ističe Miroslav Aleksić, predsednik Narodnog pokreta Srbije i Opštine Trstenik.\nBeloruska kompanija „Amkodor“ je 2013. godine bila spremna da privatizuje tri „Petoletkine“ fabrike – Servoupravljači, TMO i Cilindri. Belorusi su bili voljni da ulože 15 miliona evra u proizvodnju i zadrže 600 radnika ali su nakon razgovora sa tadašnjim ministrom privrede Sašom Radulovićem odustali od kupovine.\nAleksić tvrdi da je stečaj pred kojim se „Petoletka“ nalazi posledica „igre skrivanja krivaca“.\n– Takva igra prikrivanja odgovornih lica, zbog političkog interesa Srpske napredne stranke, baš kao i radnike „Prve petoletke“ vodi građane Srbije na rub egzistencije i sa time se, konačno, mora prestati. – dodaje Aleksić.\nMiroslav Aleksić i Saša Rašković, član Opštinskog veća Trstenik, su 3. avgusta podneli ostavke na mesto u Nadzornom odboru „Prve petoletke“ jer smatraju da „država i sadašnje rukovodstvo guraju kompaniju u stečaj“.\nMiroslav AleksićPrva petoletkaSaša RadulovićTrstenik\nU Ćićevcu zaplenjeno 66 kilograma duvana


Ćerimagić: U međunarodnim medijima se o BiH govori kao propaloj državi - N1\nVijesti Autor:N1 BiH05. maj. 202111:11 > 14:272 komentara\nAnalitičar Evropske inicijative za stabilnost Adi Ćerimagić govorio je o vakcinama koje su juče pristigle iz Evropske unije u Bosnu i Hercegovinu te rekao da EU na našu zemlju gleda kao na siromašnijeg susjeda iz razloga što je vakcine dobila četiri mjeseca nakon članica EU.\n“U BiH je do sada došlo oko 11 vakcina na stotinu osoba starijih od 18 godina i ako pogledamo najbliže susjede BiH, razloga za nestrpljivost građani BiH treba da imaju. Hrvatska koja je članica Evropske unije do sada je dobila nekih 27 vakcina na stotinu osoba starijih od 18, Crna Gora je uspjela i bez oslanjanja na EU da do danas dobije nešto više od 50 vakcina, što je skoro četiri puta više nego BiH. Srbija koja je svjetski šampion u pribavljaju vakcina i nabavci ima skoro 90 doza vakcina na stotinu osoba starijih od 18 godina. BiH je do sada uspjela da prikupi određeni broj doza vakcina, što pokazuje da to mogu uraditi svi nivoi vlasti“, rekao je je Ćerimagić za N1.\n“Ono što je iz EU stiglo u BiH je dosta malo i uslovljeno je načinom na koji je EU posmatrala zemlje Zapadnog Balkana u nabavljaju vakcina. Ona je BiH ponudila podršku u vidu Covax mehanizma i ponudila je od decembra ovaj pokušaj da se naknadno nabave vakcine putem zemalja članica EU. Ono što u BiH nije ponuđeno je ono što su Norveška, Island i Lihtenštajn imale priliku da iskoriste a to je od početka da u svim ugovorima EU učestvuju ravnopravno i da krenu dobijati manji, ali određeni broj doza kad su dobivale i sve zemlje članice EU i to meni govori o odnosu EU prema Zapadnog Balkanu i prema BiH i to je zadnja tačka u ovom trenutku“, istakao je za N1.\nĆerimagić je rekao i da moramo biti zahvalni za svaku dozu koja dođe, prije svega Austriji koja je uspjela da u ovom kontigentu se izbori da najveći broj vakcina dođe u BiH i da je to dobar znak, ali da ipak moramo pokušati da dobijemo više vakcina.\n“Na BiH se gleda kao siromašnog susjeda”\n“Kada su u pitanju vakcine, moj utisak je da je EU prema zemljama Zapadnog Balkana odnosila se kao prema zemljama kojima je potrebna pomoć, tako da se na nas gleda kao na siromašnijeg susjeda i koji će biti zahvalan i na tome što je četiri mjeseca nakon što je stigla u članice EU došla i kod nas vakcina. Moram priznati da razlog tome je odnos regiona prema EU i očekivanja prema EU. Naši političari su mogli saznati – sve je bilo u medijima – da su Norveška, Island i Lihtenštajn bili tretirani kao da su članice EU i mogle su lobirati. Iz toga očitavam da se na ove zemlje Zapadnog Balkana ne gleda kao na kvalitetne i buduće članove EU već zemlje koje su u razvoju“, istakao je ovaj analitičar gostujući u Novom danu.\nRekao je i da je Ukrajina u ovom trenutku do sada dobila četiri puta manje vakcina nego BiH, a da je ta zemlja u centru geopolitičkih kretanja i koja bi trebala prije BiH dobiti pomoć, koja nema kompleksnu strukturu kao BiH, te da EU gleda na nju još slabije od nas. Naglasio je da po njegovom mišljenju BiH mora zahtijevati od EU da je se tretira i po svim drugim pitanjima na način kako se tretiraju gore navedene zemlje, odnosno Norveška, Island i Lihtenštajn.\nKako međunarodni mediji vide BiH\nĆerimagić je rekao da se građanima BiH govori da problem nedostatka vakcina leži u kompleksnoj strukturi naše države, da se ne zna ko treba da naruči, ali da kada pogledate Covax mehanizam, shvatite da je iskoordiniran unutar BiH i ugovor je potpisan u septembru prošle godine, te se tada, kako je naveo Ćerimagić, tačno znalo ko potpisuje ugovor, ko komunicira, odnosno sve se u tom sistemu znalo.\n“Ali ono što mi iz BiH prema vani uporno ponavljamo je da ne postoji sistem, da ne funkcioniše i o tome se u međunarodnim medijima govori o BiH kao propaloj državi i dokle god prihvatamo da nas se tako opisuje, da ništa ne možemo da uradimo, mislim da će nas i tretirati tako. Ključno je da se odmaknemo od toga kako se propalo, kako ništa ne može da se uradi, jer kad pogledate 11 vakcina na stotinu osoba vidite da je stiglo preko državnog nivoa, i da su svi nivoi vlasti kupovali vakcine“, istakao je.\nĆerimagić je rekao da preko 14 različitih vlada u BiH se moglo naručiti i pribaviti vakcine, te da je pitanje zašto se nije bržo uradilo.\nadi ćerimagićBiHeukoronavirusNovi Danvakcine


Pakistan: U indijskom napadu u Kašmiru ubijen vojnik i dvoje civila\nDim nakon napada militanata i indijskih snaga u okrugu Pulvama, Kašmir, 5. mart 2019.\nIndijska artiljerijska vatra u podeljenoj oblasti Kašmiru pogodila je pakistanske vojne položaje i sela, i ubijeni su vojnik, žena i 16-ogodišnja devojčica, dok su 10-godišnji dečak i žena ranjeni, saopštili su danas (30. april) pakistanski vojni i vladini zvaničnici, prenosi AP.\nPakistanska vojska okrivila je indijske vojnike za kršenje primirja koje s njihove strane, kako navode, nije isprovocirano.\nPredsednik pakistanskog dela Kašmira osudio je "poslednje kršenje primirja Indije" tvrdeći da je indijska vojska ciljala civile.\nTakođe se navodi da su pakistanske snage odgovorile na napad a ima izveštaja i o velikim gubicima indijske vojske.\nS druge strane, jedan od zvaničnika indijske vojske rekao je da su sinoć (29. april) pakistanske trupe napale indijske položaje malokalibarskim i minobacačkim granatama i takođe nazvao taj napad "neisprovociranim kršenjem sporazuma o prekidu vatre iz 2003. godine".\nPakistanske i indijske snage često se međusobno optužuju za kršenje primirja u Kašmiru.\nTe dve strane poslednjih nedelja razmenjivale su vatre u Kašmiru uprkos tome što se obe zemlje bore da zaustave širenje korona virusa od kog je umrlo 346 ljudi u Pakistanu i najmanje 1.079 u Indiji.\nKašmir je podeljen na indijski i pakistanski deo, a obe države tvrde da polažu pravo na celu oblast. Taj teritorijalni spor doveo je do dva rata Indije i Pakistana posle njihovog sticanja nezavisnosti 1947. godine od Velike Britanije.


Vesti online / Svi komentari / Skupština: Udario Stefanović na Stefanovića\nSkupština: Udario Stefanović na Stefanovića\nRaspravu o predlogu da se broj potpredsednika parlamenta sa pet poveća na šest obeležila je žustra polemika predsednika Skupštine Srbije Nebojše Stefanovića, koji je to predložio, sa šefom poslaničke grupe opozicione Demokratske stranke (DS) Borislavom Stefanovićem.\nPa pobogu ljudi zar ne shvatate da se SNS dici nekakvim postenjem ,a dolaze iz redova SRS koja je u njihovo vrijeme gdje su bili na vlasti samo svoje kadrove pomagala I kraal .Oni I nisu bili u mogucnosti da kradu do sada a vec su pet milijardi evra zaduzili pa gdje je taj novac.Ovi u parlamentu pomalo pricaju ali ne sve jer I oni primaju platu od tih zaduzenih para a na teret naroda.SNS CE U NAREDNIM GODINAMA DA PRERASTE U STRANKU KOJA JE UNISTILA SRBIJU I SRPSKU PRIVREDU ..ZIVI BILI PA VIDJELI..DS JE KRALA ALI JE IMALA JAKU OPOZICIJU PA SU SE MALO IPAZILI A IZGLEDA DA SE PRAVI DRZAVA BEZ ALTERNATIVE SNS ,KOJA CE MOCI BAR NEKO VRIJEME DA RADI STO POZELI.\nSns sve radi kako bi uništila opoziciju i to od kada su došli na vlast, a ove male poput Čedine kupuje. Eno juče Čedina Fidelinka dobila kredit i to zamisli odma nakon sedenja njega i Vučića na kauču\nDosta vala više o tim silnim procentima. Čak i sami članovi sns-a su počeli međusobno da se ujedaju, jer nema za sve posla, a ni funkcija. Dokaz je i i ovo povećanje broja potpredsednika. Umesto štednje i smanjenja, oni udariše na sve veći trošak, zaduženje i sve veći broj ljudi koji su na teretu republičkog budžeta


Vesti - Održan deseti sastanak Mreže načelnika za urbanizam SKGO - Vesti detaljno\nOdržan deseti sastanak Mreže načelnika za urbanizam\nDeseti sastanak Mreže načelnika odeljenja za urbanizam je održan u Sava centru, u Beogradu, 23. maja 2019. godine, uz učešće 110 članova Mreže iz 63 jedinice lokalne samouprave. Kako se radilo o jubilarnom, desetom sastanku, sumirani su rezultati rada u prethodnom periodu, pa je konstatovano da je na prethodnih devet sastanaka prisustvovalo preko 1050 učesnika – članova Mreže, da su obrađene 33 teme i da je gostovalo 38 gostiju iz različitih institucija.\nOvaj sastanak je otvorio pomoćnik ministra iz Ministarstva građevinarstva, saobraćaja i infrastrukture, Đorđe Milić. Osvrćući se na nedavno usvojene izmene i dopune Zakona o planiranju i izgradnji, on je istakao važnost pojednostavljenja procesa izdavanja dozvola za linijske infrastrukturne objekte. Pored toga, najavio je usvajanje uredbe o licencama za privredna društva koja se bave izradom urbanističkih planova. U uvodnom izlaganju, pomoćnik ministra je najavio razgovore sa jedinicama lokalne samouprave na temu daljeg razvoja telekomunikacione mreže u našoj zemlji, uz adekvatni pravni i planski osnov i poštovanje propisa u oblasti zaštite životne sredine.\nCentralna tema sastanka Mreže za urbanizam bila je primena Zakona o ozakonjenju objekata. Vladan Dorić iz Ministarstva građevinarstva je podsetio članove Mreže na novine u ovom propisu koje datiraju od novembra prošle godine. Međutim, usled različitog tumačenja propisa, mnogi postupci ozakonjenja pred lokalnim organima uprave još uvek nisu započeti. Još uvek je sporna nadležnost za pokretanje postupaka ozakonjenja po službenoj dužnosti, i na to je posebno ukazano od strane predstavnika opština i gradova u diskusiji. Članovi Mreže su ukazali da je neophodno da se Ministarstvo još aktivnije uključi i posreduje u dijalogu između JLS i lokalnih službi katastra nepokretnosti, kako bi se sve nedoumice u primeni što pre otklonile.\nU nastavku sastanka predstavljena su neka iskustva zabeležena tokom poseta opštinama u cilju sagledavanja problematike ozakonjenja stambenih objekata u podstandardnim romskim naseljima.\nPredstavnici Republičkog zavoda za stitistiku i Republičkog geodetskog zavoda članovima Mreže približili su problematiku praćenja promena granica naseljenih mesta. Uz najavu predstojećeg popisa stanovništva 2021. godine, predstavnici Republičkog zavoda za statistiku su ukazali na značajnu ulogu Odeljenja za urbanizam u ažuriranju evidencija (naseljena mesta, mesne zajednice, statistički i popisni krugovi). Istaknuto je da je važno da predstavnici Odeljenja za urbanizam budu uključeni u lokalne popisne komisije.


Uprkos slaboj profitabilnosti, banke će isplaćivati dividendu – Bankar.rs\nHome/ANALIZE/Uprkos slaboj profitabilnosti, banke će isplaćivati dividendu\nOporavak profitabilnosti banaka u evrozoni doći će tek 2022., objavila je juče Evropska centralna banka (ECB), ali je odvojeno sugerisala kako bi iduće godine mogla ukinuti zabranu isplata dividendi ako finansijsko stanje banaka to bude dopuštalo. Kako prenosi CNBC, u objavljenom pregledu finansijske stabilnosti ECB je naveo kako se već celu deceniju banke u evrozoni bore s niskom profitabilnošću kao nasleđem prethodne ekonomske krize iz 2008. godine koje je donelo niske kamatne stope i strožije regulatorne zahteve.\nMeđutim, kriza izazvana korona virusom dodatno je pogoršala stanje, a njene posledice osećaće se i u narednim mesecima.\n„Profitabilnost banaka očekivano će ostati slaba“, izjavio je u saopštenju potpredsednik ECB-a Luis de Guindos. O razmerima devastirajućeg delovanja korona krize govori podatak da je, prema podacima ECB-a, u junu prošle godine prinos na kapital (ROE) banaka u evrozoni iznosio oko 6 posto. Analitičari očekuju da će ROE ove godine pasti na 1,7 posto, da bi se iduće povećao na 3,1 posto, a 2022. na 5 posto. Drugim rečima, tek za dve godine profitabilnost će se približno vratiti na predpandemijske nivoe.\nMeđutim, ECB je u izveštaju naveo kako će predviđanja profitabinosti verovatno biti revidirana nadole s obzirom na trenutno povećanje broja zaraženih i novim merama zatvaranja ekonomskih aktivnosti koje uvode evropske države, ali i nesigurnošću kada će vakcina biti dostupna većem delu stanovništva.\nJoš jedan problem izvire i iz mogućih gubitaka po kreditima, posebno ako vlade povuku mere za olakšavanje položaja dužnika, poput moratorijuma na otplatu, pre nego se ekonomijau potpunosti oporavi. U pesimističnom scenariju ECB predviđa da će se banke suočiti s lošim kreditima od 1,4 biliona evra, daleko više nego tokom prošle krize. Kako je izjavio Luis de Guindos, moratorijumi i državne kreditne garancije produžili su vremensko razdoblje preslikavanja slabašne ekonomske rezultate u gubitke po kreditima.\nUprkos tome, potpredsednik ECB-ovog odbora za superviziju Yves Mersch izjavio je Financial Timesu kako će banke u evrozoni već iduće godine moći opet isplaćivati dividende deoničarima ako uvere regulatore da su dovoljno finansijski snažne za preživljavanje ekonomskog i finansijskog pada koji je donela kriza izazvana korona virusom.\nECB je u septembru zabranila bankama isplatu dividendi kako bi očuvale 30 milijardi evra kapitala. Međutim, bankarski lobi već mesecima traži da se ta zabrana za snažnije banke ukine. Mersch smatra kako bi iz pravnih razloga ECB-u bilo teško takvu zabranu produžiti i na 2021. godinu. K tome, države izvan evrozone, poput Ujedinjenog Kraljevstva, Švedske i Švajcarske signalizirale su da će iduće godine dopustiti isplatu dividendi.\nS druge strane, američka centralna banka FED za sada ne spominje mogućnost ukidanja zabrane. Očekuje se da zvanična odluka o tome neće biti doneta pre objave novih ekonomskih predviđanja za evrozonu, najavljenih za 10. decembra. Međutim, Carolyn Rogers, generalna sekretarka Baselskog odbora za superviziju banaka, izjavila je nedavno da isplate trebaju biti zaustavljene sve dok dugoročni ekonomski i finansijski uticaj pandemije ne bude jasan.\nbanke ECB Evropska centralna banaka (ECB)


Vučić na Kosovu | N1 Srbija\nVučić: Hoćemo ekonomski jačeg Srbina na Kosovu\n|08.09.2018. |14:38 >21:48\nPredsednik Srbije Aleksandar Vučić je u dvodnevnoj poseti Kosovu i Metohiji. Vučić je posetu započeo obilaskom Gazivoda i Zubinog Potoka, gde je stigao nakon što je prešao preko administrativnog prelaza Brnjak. "Veoma sam srećan što sam danas ovde", rekao je Vučić po dolasku.\n21.45 - Predsednik Srbije izjavio je u Zvečanu da je gotovo uveren da je nemoguće postići dogovor Beograda i Prištine oko pitanja Kosova, ali i da se borba za interes zemlje i naroda nastavlja, zbog čega je apelovao na srpske političare da se drže zajedno kao što su to, kako je rekao, činili Albanci '70-tih i '80-tih godina prošlog veka.\n"Ja nisam neko ko bi mogao da vam da optimističnu prognozu", kazao je Vučić na sastanku sa predstavnicima sprskih političara na Kosovu i Metohiji.\nPrema njegovim rečima, optimistično rešenje je ono koje "ne bi bilo lako i za jedne i za druge, ali koje ne bi unizilo ni jednu ni drugu stranu".\n"Daleko smo od takvog rešenja, što zbog udaljenih medjusobnih stavova, što zbog stavova dela medjunarodne zajednice", rekao je Vučić i dodao da takva situacija nikome ne da za pravo da prestane da se bori za interes naroda i zemlje.\n20.10 - Ministar poljoprivrede, šumarstva i vodoprivrede Branislav Nedimović izjavio je da je to ministarstvo obezbedilo 200 miliona dinara pomoći za poljoprivrednike na Kosovu i Metohiji.\nOd tog iznosa je 110 miliona dinara opredeljeno za sadni materijal i 90 miliona dinara za mehanizaciju, rekao je Nedimović na Biznis forumu u Leposaviću.\n20.01 - Vučić je na Biznis forumu u Leposaviću izjavio da će država opredeliti subvencije za privrednike iz centralne Srbije koji žele da investiraju na Kosovo i Metohiji i pozvao ih da ulažu ne samo u srpske, već i u albanske sredine.\n"Napravićemo dobar program subvencija i on će u najskorije vreme biti na sednici Vlade u formi uredbe", rekao je Vučić nakon što je obišao štandove na Biznis forumu gde se upoznao sa lokalnim privrednicima i njihovim proizvodima.\nHoćemo ekonomski snažnijeg i jačeg Srbina na Kosovu i Metohiji, poručuje Vučić.\n19.37 - Premijer Kosova Ramuš Haradinaj poručio je da je Kosovo gostoljubiva država i da Kosovo i njegovi građani poštuju i pravnu državu na celoj svojoj teritoriji.\nAludirajući na posetu predsednika Srbije Aleksandra Vučića Kosovu, premijer Haradinaj je na svom Facebook profilu napisao da je “Kosovo gostoljubiva država koja veruje u slobodu izražavanja i demokratske vrednosti”.\n“Ali, sa druge strane, Kosovo i njegov narod poštuju i pravnu državu na celoj svojoj teritoriji i poštuju svoje institucije. To su nepokolebljiva načela koje će Kosovo uvek poštovati i štititi. Kao premijer zemlje, uveravam vas da će se prevazići svaki napor da se ugroze ova osnovna načela za koja je naš narod mnogo žrtvovao”, napisao je kosovski premijer.\nO reakcijama iz Prištine na posetu Vučića, dopisnica N1 Zana Cimili:\n19.10 - Oko posete srpskog predsednika Kosovu prethodnih dana bilo je mnogo polemike - do toga da li će do posete uopšte i doći. Ali i bez toga, ova poseta privlači mnogo pažnje javnosti. Pogledajte prilog Miodraga Sovilja:\n19.15 - Zamenik premijera Kosova Enver Hodžaj izjavio je da je protiv posete predsednika Srbije Aleksandra Vučića jezeru Gazivode i ocenio da je njegov dolazak na Kosovo poslao sliku sramote i šovinizma.\nHodžaj je na napisao u tvitu da je poseta Vučića Gazivodama ponavljanje posete Miloševića Gazimestanu 1989. godine.\nPrema njegovim rečima, to je dokaz da i Evropska unija promoviše antievropske politike na Balkanu, pritiskom koji vrši za dozvolu ostvarivanja takvih agendi.\n18.50 - A kako na današnje događaje na Kosovu gledaju građani u Prištini:\n18.40 - Predsednik Srbije stigao u Leposavić, gde se održava Biznis forum, koji organizuje Kancelarija Vlade Srbije za Kosovo i Metohiju.\n17.50 - Vučić je stigao u Lešak, gde je obišao Poljoprivrednu školu Priština sa privremenim sedištem u Lešku.\nVučić je najavio da će država investirati 13 miliona evra u rudnik Trepča kod Leposavića i najavio izgradnju fabike baterija u toj opštini, u kojoj bi trebalo da se zaposli 300 ljudi.\nVučić je prilikom oblaska renovirane Poljoprivredne škole u mestu Lešak kazao da je nezaposlenost, pored osećaja nesigurnosti, najveći problem ljudi koji žive na Kosovu i Metohiji.\n"Sada imamo mnogo više novca nego ranije i taj problem (nezaposlenost) ćemo da rešavamo", rekao je Vučić okupljenima ispred Poljoprivredne škole.\nOn je najavio da će se za Poljoprivrednu školu koju trenutno pohadja 90 učenika, uskoro biti izgradjen internat koji će moći da primi izmedju 150 i 200 đaka.\n17.00 - Predsednik Srbije stigao je u Ibarsko Postenje, gde je posetio porodicu Kovačević. Njega su tamo, osim porodice Kovačević, dočekali i meštani tog sela nadomak Leška.\nPredsednik Srbije je porodici Kovačević po obilasku domaćinstva saopštio da će za 14 dana dobiti od Srbije traktor.\n"Ovakvi nam dobri domaćini i gazdinstva još trebaju i traktor koji vam država obezbedila je samo jedna sitnica", rekao je Vučić.\n15.32 - Vučić je na Gazivodama rekao da se oseća divno i da je srećan što je na Kosovu, kao i da je došao u cilju očuvanja mira i stabilnosti.\n"Ideja nam je da čuvamo dugo vremena mir i stabilnost i da pokušamo da za buduća vremena pravimo bolje odnose među Srbima i Albancima", rekao je on.\nOn je rekao da Srbija nosi poruku mira Albancima.\n"Sve smo probali sa Albancima, ali to mnogo sreće nije donelo ni nama ni njima. Vreme je da počnemo da radimo sa mnogo više poštovanja, a da li ćemo uspeti... to bi bilo divno, ali za to je potrebno i vreme i mnogo dobrih ljudi koji bi na tome radili", kazao je.\nKako je rekao, biće nam tesko da postignemo bilo kakav sporazum o Kosovu, Srbija nema podršku međunarodne zajednice, ali vazno je da sačuvamo mir.\n"Ne verujem da imamo mogućnost za sprovođenje mojih ideja za Kosovo, čuli ste šta je rekla Angela Merkel, šta kazu Albanci", kazao je, dodavši ipak da Srbi južno od Ibra nemaju razloga za zabrinutost.\n"Moja snaga je minimalna u poređenju sa snagom Merkel, ako ona tako kaže mi to sigurno ne možemo da promenimo", rekao je.\nNemačka kancelarka Angela Merkel izjavila je u Skoplju da EU ima jak interes za stabilnost Zapadnog Balkana i da je teritorijalni integritet važna polazna tačka za region da ostane takav kakav jeste.\n15.14 - Predsednik Srbije stigao je na branu jezera Gazivode.\n14.35 - Vučić je posetu počeo obilaskom Centra za ekologiju i razvoj sporta i Centar Crvenog krsta kod Zubinog Potoka.\nNa brani Gazivode predsednik će se prvi put obratiti građanima. Vučić će zatim posetiti porodicu Kovačević u selu Ibarsko Postenje, a potom će obići Poljoprivrednu školu Priština sa privremenim sedištem u Lešku.\nOn će se u Leposaviću obratiti učesnicima na zatvaranju Biznis foruma, a u Zvečanu će se sastati sa političkim predstavnicima sa Kosova.\nIz Kfora je saopšteno da je situacija mirna i stabilna i da nema tenzija, te da će preduzeti sve neophodne mere da se omogući mirna poseta predsednika Srbije.\nOdlazak Vučića na Kosovo bio je neizvestan sve do petka uveče, kada je predsednik Srbije saopštio da i pored brojnih provokacija planirana poseta neće biti otkazana.\nU blizini spomenika caru Lazaru u severnoj Kosovskoj Mitrovici privodi se kraju montaža bine sa koje će se Vučić sutra obratiti građanima.\nNa bilbordima su fotogarfije predsednika, a čitav sever oblepljen je plakatima sa likom Aleksandra Vučića i porukom "Dobro došao predsedniče".\nVidljivo je i više policajaca od uobičajenog broja, a brojne novinarske ekipe već nekoliko dana borave na severu Kosova.\nTagovi: Aleksandar Vučić , Kosovo , poseta\nNema sta on je covek angele merkel i on moze da ode na kosovo a da mu nista ne fali. Pa pazite zasto on gura tu pricu oko integracije izbeglica i budalastina. Nemacka dobija najbolje od nas , plus jeftinu radnu snagu jer njima treba snage da bi odrzali ekonomski rast i svoj standard. A migranti bas nisu nesto vredni a ko ce da radi drugi ? Nemci? Zna se da taj voli pare i da se lepo uvukao i da je pokrao boga i oca i mi tesko sta mozemo ljudi dok smo takvi kakvi smo.\nBotovi i ovde! Strasno!\nselim se sa Kosova zbog Vucica\nJel tako ekonomski jakog kao tvoj tajkun Milan Radojicic ili Veselinovic? Ili kako to da nekima(tvojim clanovima partije) Srbija iz budzeta placa ogromne plate a velikom broju srba samo socijala. Moramo svi da se uclanimo u SNS da bi bili ekonomski jaki i kupimo stanove po Beogradu?\nSudar tramvaja i auta - poginuo pešak, šest osoba povređeno\nRupel: Slovenci bili kao na ekskurziji u Jugoslaviji\nJakšić: Bilo mučno gledati da je predsednik Srbije skrajnut\nDžerard Batler se fotografisao pred zgarištem svoje kuće\nRukovala se sa Angelom Merkel misleći da je Brižit Makron\nBoško Jakšić o rasporedu sedenja u Parizu: Šamar Srbiji\nAnalitičari: Dijalogu potreban restart, izgubili smo adute


Strane agencije o zajmu UAE Srbiji\nNovinske agencije prenele su danas vest o tome da je u Abu Dabiju potpisan sporazum o zajmu Ujedinjenih Arapskih Emirata Srbiji u vrednosti od jedne milijarde dolara.\nEmirati su Srbiji odobrili zajam vredan milijardu dolara u cilju jačanja veza sa tom balkanskom državom, navela je francuska Agencija Frans pres, podsećajući na dosad najveće ulaganje UEA u Srbiji, udeo aviokompanije "Etihad ervejz" od 49 odsto u srpskom nacionalnom avioprevozniku "Er Srbiji".\n"Ovaj sporazum će doprineti jačanju saradnje i odnosa između UAE i Republike Srbije, kao i podstaći privatni i javni sektor Emirata da potraži investicione prilike u Srbiji", preneo je AFP saopštenje Sekretarijata Abu Dabija za finansije.\nFrancuska agencija je podsetila da su prošle godine UAE i Srbija otvorile ambasade u Beogradu odnosno Abu Dabiju, kao i da je, pored 49 odsto akcija "Er Srbije", "Etihadu" dodeljen i petogodišnji ugovor o upravljanju srpskom aviokompanijom.\nItalijanska agencija ANSA je navela da će, u sklopu dogovora o zajmu od jedne milijarde dolara, 100 miliona dolara biti izdvojeno za poljoprivredu, od čega veći deo za sisteme navodnjavanja.\nPored podsećanja na ulaganja Emirata u "Er Srbiju", ANSA je navela i da je sklopljen dogovor o finansiranju projekta "Beograd na vodi", koji će obuhvatati veliki trgovinski centar i Kulu Beograd, visoku više stotina metara.\n"Ljudi u Srbiji treba da znaju da nikada ništa ovako povoljno nismo dobili ni od koga, nijedan zajam koji bi bio ovako dobar i pod ovako povoljnim uslovima kao što je ovaj", prenela je italijanska agencija izjavu prvog podpredsednika Vlade Srbije Aleksandra Vučića sa sinoćnje sednice Vlade na kojoj je usvojen zaključak o prihvatanju zajma od UAE.\nMURAL RATKU MLADIĆU SAMO NA KRATKO PREKREČEN Dvojica mladića opet čistila farbu (FOTO)\nNova šefica nemačke diplomatije: Potreban evropski odgovor u vezi BOJKOTA Zimskih olimpijskih gara u Kini


BATTLEFIELD V – TRENUTNO NEMA PLANOVA ZA VIŠE OD 64 IGRAČA U BATTLE ROYALE MODU - Gejming Vesti - Gejming.rs - Portal za hardcore gejmere\nBATTLEFIELD V – TRENUTNO NEMA PLANOVA ZA VIŠE OD 64 IGRAČA U BATTLE ROYALE MODU\nBy s3 • November 11, 2018\nPred sam izlazak Battlefield V, developeri su počeli da otkrivaju dosta detalja o prethodnom i budućem radu na igri. Tako sada znamo da je Battle Royale mod namerno odložen za period od čak nekoliko meseci nakon izlaska kako igrači ne bi dobili previše stvari odjednom.\nVidećemo da li će to biti dobra odluka, a za sada znamo još da Firestorm, kako se naziva Battle Royale mod, neće imati 100 igrača kao i druge igre žanra, već će cifra biti 64, što je slučaj i u ostalim Battlefield V modovima igranja.\nTo se već znalo od prve najave, ali su sada ljudi iz DICE-a objavili da je takav plan i za dalji period, tako da ne možemo očekivati veću brojku od toga, barem ne u skorije vreme. Broj manji od 100 ne bi trebalo da predstavlja neki hendikep za gejmplej, jer su developeri pripremili mapu manjih dimenzija sa većom dinamikom kretanja.\nOtkriveno koliko vam je prostora potrebno za Days Gone instalaciju


Vodeća svetska alijansa: Putin i Si video-linkom pratili otvaranje prvog rusko-kineskog gasovoda | WebTribune\nHome U FOKUSU Vodeća svetska alijansa: Putin i Si video-linkom pratili otvaranje prvog rusko-kineskog gasovoda\nPredsednici Rusije i Kine, Vladimir Putin i Si Djinping, danas su putem video-linka nadgledali svečano puštanje u rad gasovoda “Snaga Sibira”, prvog koji povezuje njihove zemlje.\n“Ova inauguracija je zaista istorijski dogadjaj ne samo za svetsko tržište energije, nego pre svega za nas, za Rusiju i za Kinu. Ovaj projekat dovešće rusko-kinesku stratešku saradnju na sasvim drugi nivo”, rekao je Putin koji je otvaranje gledao u Sočiju putem video-linka.\nGasovod “Sila Sibira” od 2.000 kilometara povetuje naftna polja u istočnom Sibiru s Kinom. Za sada stiže do granice dveju država, a kada bude potpuno završen, trebalo bi da bude dugačak više od 3.000 kilometara.\nProcenjeno je da će “Sila Sibira” koštati 55 milijardi dolara kada 2022-2023. godine bude dostigla kapacitet od 38 milijardi kubnih metara godišnje što je 9,5 odsto potrošnje gasa u Kini.\nZbog tolike cene koju smatreaju “astronomskom”, kritičari gasovoda kažu da on nikada neće biti rentabilan, već da je pre svega “politički i diplomatski projekat”.\n“Razvoj kinesko-ruskih odnosa jeste i biće prioritet spoljne politke obe naše zemlje. Radi se o istorijskom projektu… to je primer duboke integracije i uzajamno korisne saradnje”, izjavio je Si Djinping putem video-linka.\nŠef Gasproma Aleksej Miler okružen svojim zaposlenima u belo-plavim uniformama svoje firme, proglasio je da je “otvoren ventil” i da je gas počeo da teče. Sa kineske strane zaposleni u firmi Petročajna, partnera Gasproma, bili su obučeni u crveno.\nMoskva planira da otvori još dva velika gasovoda: “Severni tok 2” koji po dnu Baltičkog mora do Nemačke i “Turski tok” do juga Evrope.\nRuski energetski gigant Gasprom i kineski CNPC potpisali su u maju 2014. godine ugovor prema čijim odredbama je ruska strana obavezna da u narednih 30 godina isporučuje po 38 milijardi kubnih metara gasa godišnje gasovodom “Sila Sibira”. U početku će, kako je najavljeno, biti pumpano oko deset miliona kubnih metara prirodnog gasa dnevno.


U Baču održana šesta po redu "Kulenijada i kobasicijada"\nNaslovna Bač U Baču održana šesta po redu „Kulenijada i kobasicijada“\nU Baču održana šesta po redu „Kulenijada i kobasicijada“\nBAČ: Turistička organizacija opštine Bač i ove godine je organizovala šestu po redu tradicionalnu manifestaciju bačka „KULENIJADA I KOBASICIJADA“.\nDa ova manifestacija iz godine u godinu postaje sve popularnija među nogobrojnim dešavanjima na teritoriji opštine Bač, govori i podatak da se ove godine prijavio rekordan broj ekipa. U kategoriji najbolji kulen, kobasica i slanina se takmičilo preko 25 izlagača, dok se u pravljenju i pečenju sveže kobasice na licu mesta takmičilo 15 ekipa.\nZnačaj Kulenijade i kobasicijade u Baču\nPobednici 6. Kulenijade i kobasicijade\nU delu takmičenja koji je uveden prošle godine, a koji se odnosi na pravljenje i pečenje sveže kobasice na licu mesta, treće mesto zauzela je ekipa „Menjačnica Cekin Niš“ iz Novog Sada. Drugo mesto pripalo je ekipi „Mustang“ iz Bača, dok je najbolju kobasicu u ovoj kategoriji napravila i ispekla ekipa „Cirih“ takođe iz Bača.\nUtisci sa manifestacije\nKulturno umetnički deo programa obogatili su naši gosti izvorna ženska pevačka grupa KUD-a „Mladost“ iz Bača „Tramošnjanke“, sa njihovim gostima muškom pevačkom grupom „Dar zavičaja“ iz Mladenova.\nKulenijada i kobasicijada Bač\nPrethodni tekstTrener Miroslav Rodić o pripremama kajakašica Srbije\nSledeći tekstOdržani treći protesti „1 od 5 miliona“ u Bačkoj Palanci


Prelepi Ford GT iz 2006. godine - AutoExclusive - Auto vesti, Novi, Luksuzni, Polovni automobili\nPrelepi Ford GT iz 2006. godine\nFord je na vreme prepoznao stanje u Evropi i nedugo nakon uspona kompanija Ferrari i Lamborghini uočio da mora napraviti model koji će moći da stane u taj počasni red posebne vrste specijalnih sportskih automobila.\nPored prepoznatljivih mišićavih zveri koje nam stižu sa američkog tržišta, 2017. Ford GT definitivno predstavlja nešto drugo, ali veoma poželjan model superautomobla, evropskog pedigrea, pre svega. Međutim, da li je najnovija mašina kompanije Ford ipak poželjna koliko i ovaj polovni model iz 2006. godine? Čisto sumnjamo.\nSpreman za premijernu aukcijsku prodaju kuće RM Sotheby’s u Fort Loderdejlu sledeće godine, ovaj GT na odometru poseduje svega 10,8 pređenih milja, od kako je napustio fabriku pre više od jedne decenije. Ovo je gotovo sigurno jedan od GT modela sa najmanjom kilomentražom na svetu, a njegova procenjena cena se kreće između 300 i 350.000 dolara.\nKao što slike u našoj galeriji pokazuju, poznati američki superautomobil deluje potpuno novo. Zapravo, enterijer i dalje poseduje plastične zaštite, podne prekrivače kompanije Ford i malu etiketu upozorenja iznad šalthebla šestostepenog mehaničkog menjača. Model je definitivno prava vremenska kapsula i izgleda kao da je juče spušten sa fabričke trake.\nŠto se tiče eksterijera ovog autombila, on je ofarban u popularnu belu boju sa plavim trkačkim prugama, dolazi sa srebrnim točkovima i crvenim kočionim kleštima. Kao i svaka prva generacija Ford GT ulično legalnih superautomobila, ovaj je takođe napajan V8 motorom sa super punjenjem i 5,4 litre zapremine, koji isporučuje 550 ks pri 6.500 motornih rotacija u minutu i 678 Nm obtnog momenta. Šestostepeni manualni menjač ovu snagu šalje na zadnju osovinu putem spiralnog diferencijala ograničenog proklizavanja.


BIVŠI VLASNIK "GOŠE": Nisam siguran da li dugujem radnicima plate, moguće da ne!\nBIVŠI VLASNIK “GOŠE”: Nisam siguran da li dugujem radnicima plate, moguće da ne!\nRadnici Fabrike šinskih vozila “Goša” iz Smederevske Palanke, koji štrajkuju od 27. marta, najavljuju radikalizaciju protesta i okupljanje ispred Vlade Srbije. U međuvremenu, N1 je dobila odgovor od nekadašnjeg vlasnika “Goše”, slovačke firme “ŽOS Trnava”, u kome navode da sa tim slučajem više nemaju ništa.\nTokom skoro pet meseci štrajka, radnici “Goše” su pregovarali sa upravom fabrike i sa državnim funkcionerima, blokirali železničke koridore, čak i štrajkovali glađu. Time su, kažu, sve mogućnosti mirnog protesta iscrpeli, pa će se iduće sedmice uputiti u Beograd.\n“Ići ćemo ispred Vlade samo da protestujemo, ne možemo da verujemo da naša država nije znala šta se dešava u firmi. E sad kad se priča o stečaju, kad se priča o zatvaranju firme, oni svi imaju model kako će da naplate svoja dugovanja, a jedino mi radnici nemamo nikakav model”, kaže Milan Vujičić, predsednik Štrajkačkog odbora.\nViše puta su državni funkcioneri uveravali štrajkače da će i za njih iznaći model isplate. U aprilu predsednik, tada premijer Aleksandar Vučić, kada im je obećao da će stupiti u kontakt sa starim vlasnikom, slovačkom firmom “ŽOS Trnava”, potom ministar privrede Goran Knežević, sa kojim su pregovarali o reprogramu duga, a krajem jula i premijerka Brnabić.\n“Sve što smo dogovarali, sve su nas slagali, verujte mi. Čak nas je i premijerka Brnabić slagala kako je dogovorila sastanak u Slovačkoj, sa starim gazdom, međutim, prošlo je već dve nedelje, od tog sastanka nema ništa, mi nikakve informacije nismo dobili”, dodaje Vujičić.\nInformacije je dobila N1, i to od PR službe slovačke firme. Iz šturog odgovara na upućena pitanja, jasno je samo da bivši vlasnik od “Goše” pere ruke.\n“ŽOS Trnava je prodala akcije u srpskoj fabrici “Goša” u maju 2017. i njeni predstavnici više nemaju nikakvog uticaja na tamošnju situaciju. Stoga, nažalost, ne možemo da damo nikakav opširniji komentar na tu temu”, navedeno je u odgovoru.\nŽOS Trnava je tokom poslovanja u Smederevskoj Palanci, napravila dug od skoro šest miliona evra radnicima i državi. Posle deset godina, fabriku je prodala za 4,2 miliona i otišla iz zemlje. I zato će štrajkači pred zgradu Vlade – jer se pitaju kako je moguće da neko državi ne plaća porez i doprinose pet i po godina, a plate radnicima tri godine, a da državni organi ne reaguju.


Movsesijan u Kranju sa liderima ALDEa - NOVA stranka\n06.10.2021 Press služba ALDE, Aris Movsesijan, Naslovna 0\nLider NOVE Aris Movsesijan, sastao se sa u Kranju, na marginama samita predsednika i premijera EU, sa liderima iz ALDE, stranke evropskih liberala.\n„Mi na Balkanu idemo ka EU tako što gledamo unazad. Gledamo u istoriju. I onda nam se desi da se tako zagledani unazad saplićemo na razne prepreke koje usled toga ne vidimo. Hajde da mi liberali počnemo zajedno da gledamo ispred sebe. Da ne gledamo u istoriju, nego da pišemo i stvaramo istoriju.\nPored stabilnosti na koju se stalno pozivamo, potrebna nam je i kreativnost. Nova kreativnost, kojom ćemo izaći iz ove stranputice kojom smo očigledno zajedno krenuli.\nSuguran sam da dolazi period u kome će i EU i Zapadni Balkan pronaći način da danas nerešive probleme učinimo rešivim.“ – istakao je Movsesijan na sastanku na kome su, između ostalih prisustvovali premijer Luksemburga Havijer Betel, Estonije Kaja Kalas, Belgije Aleksandar De Kroom, kao i Roman Jakič predsednik LIBSEENa.\nOvo je prvi put da su najviši predstavnici ALDE-a imali sastanak sa svim liderima liberalnih političkih stranaka regiona i na ovom sastanku je potpisan zajednički stav lidera liberalnih političkih partija Zapadnog Balkana u kome se navode planovi i strategije za budućnost na temu pristupanja zemalja Zapadnog Balkana Evropskoj uniji.\nPosebno treba istaći zahvalnost ljudima bez kojih ovaj, jako važan sastanak, ne bi bio održan, a to su Ilhan Kujčuk, kopredsednik ALDEa, Roman Jakič, predsednik LIBSEENa, Emil Kirjas, potpredsednik Liberalne internacionale i senator Timi Duli.\nPrevious article\tHitno povući iz upotrebe udžbenike koji negiraju postojanje jezika zemalja regiona Next article\tEleković upozorava: „Najveći“ budžet spreman za izbore!\nMovsesijan uputio zahtev komorama da organizuju kolege iz lekarske struke


VTB postaje glavna banka za Ruse u Srbiji – Bankar.me\nJuly 10, 2015 BANKE, PLANETA, REGION, REGION, SVE VIJESTI Leave a comment\nVTB banka Beograd, članica VTB Grupe, planira da akcijski kapital od 19,4 miliona eura uveća za dodatnih sedam miliona eura, saopšteno je iz te banke.\nOdluku o povećanju akcijskog kapitala donijela je Skupština akcionara banke, a menadžment očekuje da će povećanje kapitala doprinijeti ekspanziji poslovnih aktivnosti na tržištu Srbije.\n“Banka ima zadatak da postane glavna banka za ruske kompanije u Srbiji, kao i da aktivno podrži domaće kompanije koje izvoze na tržište Ruske Federacije i druga tržišta na kojima VTB Grupa posluje”, rekao je predsjednik Izvršnog odbora VTB banke Beograd Markus Ferstl.\n”VTB banka Beograd je trenutno u završnoj fazi izrade strategije poslovanja za naredne tri godine. Banka predstavlja važnu članicu VTB Grupe i povećanje akcijskog kapitala jeste snažan impuls našim klijentima i poslovnim saradnicima o namjerama ekspanzije aktivnosti na srpskom tržištu’’, izjavio je Ferstl.\nBanka, takođe, planira da u bližoj budućnosti oformi poseban sektor koji će biti zadužen isključivo za poslovanje na tržištu Ruske Federacije, kao i za unaprjeđenje proizvoda vezanih za finansiranje trgovinskih poslova i faktoringa, navedeno je u saopštenju.\nMarkus Ferstl je na čelu VTB banke Beograd od maja ove godine, a prethodno je proveo 12 godina na vodećim pozicijama u okviru Austrijske finansijske grupe.\nPOJMOVIArapi kupuju banku U Srbiji Banke u Srbiji Srane banke u Srbiji VTB banka\nPrevious Sedam stvari koje bi trebalo da uklonite s LinkedIn profila\nSljedeći Nagradna igra Erste banke: Najsrećnijeg učesnika čeka stan u City kvartu\nVTB banka se povlači sa evropskog tržišta


"Plava knjiga": Šta se krije iza priča o NLO - New York Times\nSve je počelo 1947. godine. General-pukovnik Nejtan Tvining poslao je tajno pismo komandantu Američkog ratnog vazduhoplovstva u kojem se navodi da je NLO "nešto stvarno, a ne fiktivno ili vizionarsko"\nPišu: Ralf Blumental i Lesli Kin / The New York Times International Reprt\nNova serija kanala History "Project Blue Book" o američkom programu za istraživanje NLO nije baš najtačnija. U tom serijalu stvarni slučajevi su senzacionalizovani, a pričama su dodati elementi koji nigde nisu zabeleženi. Ipak, prava priča je tamo negde.\nProject Blue Book, odnosno Projekat "Plava knjiga", bilo je kodno ime za program Američkog ratnog vazduhoplovstva iz 1952. godine koji se bavio istraživanjem neidentifikovanih letećih objekata prijavljenih za vreme Hladnog rata. Cilj programa bio je da se objasne prijavljeni slučajevi, da se neutrališe potencijalna panika i da se javnost zaštiti od nacionalnog bezbednosnog problema: očigledno tehnološkog fenomena koji je bio van ljudske kontrole, nije bio ruskog porekla, a koji je svejedno predstavljao nedokučivu potencijalnu pretnju.\nGlavnog junaka pomenute TV serije, astronoma Dž. Alena Hajneka, koga tumači Ejdan Džilen, regrutuju kao naučnog konsultanta na Projektu "Plava knjiga", a on postaje neobično posvećen razjašnjavanju letećih tanjira kao prirodnih fenomena ili pogrešno identifikovanih objekata. On, međutim, postepeno počinje da uviđa da su leteći objekti stvarni, te da im treba posvetiti naučnu pažnju. (Iako on nikada nije video vanzemaljca kako se navodi u seriji.) Dok je dr Hajnek radio na projektu, "Plava knjiga" skupila je 12.618 izveštaja o tome da je viđen NLO, od kojih je 701 ostao nerazjašnjen.\nSve je počelo 1947. godine. General-pukovnik Nejtan Tvining poslao je tajno pismo komandantu Američkog ratnog vazduhoplovstva u kojem se navodi da je "navedeni fenomen nešto stvarno, a ne fiktivno ili vizionarsko".\nNovi projekat, čije je kodno ime bilo "Znak", imao je cilj da prikupi izveštaje o NLO i utvrdi postoji li stvarna pretnja nacionalnoj bezbednosti. Osoblje je napisalo tajni izveštaj u kojem se zaključuje da, na osnovu prikupljenih dokaza, neidentifikovani leteći objekti imaju "interplanetarno poreklo".\nGeneral Hojt Vandenberg, načelnik štaba Ratnog vazduhoplovstva, odbio je izveštaj. Tada su se zagovornici teorije o vanzemaljskom poreklu ovih objekata povukli, a general Vandenberg zahtevao je da se pronađe konvencionalno objašnjenje.\nProjekat "Znak" s vremenom je evoluirao u Projekat "Plava knjiga", sa ciljem da ubedi javnost kako za leteće tanjire mora postojati racionalno objašnjenje. Ipak, u pozadini, vlasti su se borile sa nečim otrežnjujućim: dobro dokumentovanim susretima sa NLO koje su beležili obučeni posmatrači, radari, fotografije, tragovi na zemlji i fizički efekti na avionima.\nKancelarija general-majora Džona Semforda, direktora obaveštajne službe Ratnog vazduhoplovstva, 1952. godine saopštila je da "nije u potpunosti isključena opcija da bi uočeni objekti mogli da budu brodovi sa druge planete kao što je Mars", prema vladinim dokumentima. Uporedo sa tim izveštajima, rasla je i zabrinutost za nacionalnu bezbednost. Nakon što su avioni Ratnog vazduhoplovstva uzleteli da presretnu leteće objekte koji su 1952. godine uočeni na radaru iznad Vašingtona, general-major Džon Semford sazvao je konferenciju za štampu kako bi umirio javnost.\nOn je rekao da služba nije došla ni do kakvih određenih zaključaka, ali da je otpisana mogućnost bilo kakve "potencijalne pretnje" Sjedinjenim Američkim Državama.\nDo 1953. godine, vlasti su postale zabrinute da bi stotine prijava o viđenim NLO mogle da budu opasne pošto bi Sovjeti mogli da simuliraju NLO, a da zatim napadnu.\nCIA je izdala tajni dokument u kojem se preporučuje podsticanje propagande kako bi se neutralisao javni interes.\n"Čitava operacija 'Plava knjiga' bila je greška zasnovana na kategoričkoj premisi da neverovatne stvari koje su prijavljene nikako ne mogu imati činjeničnog osnova", napisao je dr Hajnek sedamdesetih godina, kada je konačno bio slobodan da kaže istinu.\nMinistarstvo odbrane SAD nalazi se u sličnom scenariju danas: vojni slučajevi istražuju se bez znanja javnosti.\nNaučnici bi danas lako mogli da znaju daleko više o ponašanju i odlikama NLO, ali i da budu bliži tome da razumeju na koji način tehnologija funkcioniše, sudeći prema dokumentima i intervjuima iz programa. Vlada, međutim, i dalje na sve načine pokušava da istrage i saznanja drži u tajnosti, dok istovremeno poriče bilo kakvu umešanost u to.


POSTOJI "izrazita mogućnost" da bi Rusija mogla da izvrši invaziju na Ukrajinu sledećeg meseca, upozorio je američki presednik DŽo Bajden ukrajinskog predsednika Vladimira Zelenskog u telefonskom razgovoru, saopštila je Bela kuća. Rusija kaže da vidi "malo osnova za optimizam" u rešavanju krize nakon što su SAD odbacile glavne zahteve Rusije, ali poriče da planira napad.\n- Predsednik Bajden je rekao da postoji jasna opasnost da bi Rusi mogli da napadnu Ukrajinu u februaru - rekla je portparolka Saveta za nacionalnu bezbednost Bele kuće Emili Horn. - On je to javno rekao i mi na to upozoravamo mesecima.\nTokom razgovora, predsednik Bajden je, kako se navodi, "ponovo potvrdio spremnost SAD da zajedno sa svojim saveznicima i partnerima odlučno odgovori ako Rusija dodatno izvrši invaziju na Ukrajinu".\nMediji, međutim, prenose da je ukrajinski zvaničnik istakao da razgovor između Zelenskog i Bajdena "nije dobro prošao" jer se nisu složili oko "nivoa rizika" od navodnog ruskog napada. Zelenski smatra da pretnja Rusije ostaje i da nije izvesno da će doći do napada.\nRusija Ukrajina Bela kuća napad Vladimir Zelenski DŽozef Bajden


Pre 37 godina otvorene Zimske olimpijske igre u Sarajevu - SPORTSKI ŽURNAL\nPre 37 godina otvorene Zimske olimpijske igre u Sarajevu\n08 februar, 2021 0\nIgre su obeležili Džejn Torvil i Kristofer Din, koji su zahvaljujući izvedbi „Bolera“ postali prvi i do sada jedini par u istoriji koji je dobio savršen skor u umetničkom klizanju na Olimpijskim igrama\nFOTO: Tanjug/T. Valič, arhiva\nNa današnji dan pre 37 godina otvorene su Zimske olimpijske igre u Sarajevu.\nOd 8. do 19. februara 1984. godine Sarajevo je bilo domaćin Zimskih olimpijskih igara, na kojima je učestvovalo 1.272 sportista iz 49 zemalja.\nOlimpijski plamen na stadionu Koševo zapalila je klizačica Sanda Dubravčić, maskota je bio vuk Vučko, a pevač Zdravko Čolić sinhronizovao je glas Vučka u špicama i otpevao čuveno „Sarajevo“.\nSkijaš Jure Franko osvojio srebro u veleslalomu i na taj način Jugoslaviji doneo prvu medalju na Zimskim olimpijskim igrama u istoriji.\nIgre su obeležili Džejn Torvil i Kristofer Din, koji su zahvaljujući izvedbi „Bolera“ postali prvi i do sada jedini par u istoriji koji je dobio savršen skor u umetničkom klizanju na Olimpijskim igrama.\nNajuspešnije države bile su tadašnja Istočna Nemačka (9 zlatnih, 9 srebrenih i 6 bronzanih medalja) i ŠSR (6 zlatnih, 10 srebrenih i 9 bronzanih medalja).\nOrganizacija ZOI koštala je 142,6 miliona dolara, a polovina prihoda bila je ostvarena od prodaje prava na TV prenos.


Uskoro poreske olakšice za investicije u inovacije – Info Centar Juga\nUskoro poreske olakšice za investicije u inovacije\nPredsednica Vlade Republike Srbije Ana Brnabić najavila je danas da će od januara iduće godine biti uvedene poreske olakšice za investicije u inovacije, istraživanje i razvoj, kao i da je namera Vlade da se pitanje borbe protiv korupcije, koje nikada nije bilo institucionalno rešeno, reši sistematski.\nBrnabić je novinarima, nakon otvaranja konferencije DLD u Narodnom muzeju u Beogradu, rekla da Ministarstvo finansija priprema te olakšice i da očekuje da one budu uskoro predstavljene.\nOd januara ćemo imati odbitak na porez na dobit, ukoliko preduzeće ulaže u istraživanje i razvoj u Srbiji, ili na inovativni proizvod proizveden u Srbiji, istakla je premijerka.\nOna je najavila da će biti još sličnih mera i objasnila da će poreskih olakšica biti za sve što je povezano s intelektualnom svojinom.\nKada je reč o Izveštaju Grupe država za borbu protiv korupcije (GRECO) Saveta Evrope o našoj zemlji, Brnabić je naglasila da Srbija na kritike iz tog dokumenta ne gleda negativno jer su zaslužene.\nPremijerka je naglasila da je to jedna velika tema u Srbiji na kojoj mora još mnogo da se radi, pri čemu je izrazila uverenje da će Srbija stići da u sredu dostavi GRECO-u reviziju izveštaja.\nOna je podsetila na to da je nakon negativnog izveštaja u maju ove godine, u kojem je ocenjeno da je od 13 preporuka koje je dobila, naša zemlja sedam ispunila delimično, a šest nije uopšte, oformljeno Koordinaciono telo u okviru Vlade Srbije koje je radilo na tim preporukama.\nMislim da je u poslednjih šest meseci puno urađeno, ali u ovom sektoru ima još mnogo da se radi, poručila je premijerka i dodala da pitanje borbe protiv korupcije nikada nije ni bilo institucionalno rešeno, a da je namera da se to reši sistematski.\nBrnabić je poručila da će Srbija nastaviti da sarađuje sa GRECO, pri čemu je na primeru nacrta zakona o Agenciji za borbu protiv korupcije ilustrovala koliko je Vladi Srbije važan izveštaj tog tela.\nOna je ukazala na to da je završen nacrt zakona o Agenciji za borbu protiv korupcije i dodala da je zatraženo da, bez obzira na to kakvi su komentari Evropske komisije, GRECO da svoje komenatre na taj dokument, jer Srbija neće usvajati taj zakon, ako GRECO ne kaže da je on u skladu sa svim pravilima.\nBrnabić je najavila i dalji razvoj elektronskih servisa, i precizirala da će građani od 1. janura 2019. godine moći elektronski da provere i imaju uvid u svoj porez na imovinu, kao i da ga elektronski plate, bez obzira na to da li je nekretnina u Beogradu, Vrnjačkoj Banji ili Kuršumliji.\nOna je naglasila da su takvi elektronski servisi nešto čega će polako biti sve više i dodala da je to veoma važno jer je to način da se rad javne uprave, ne samo Vlade, učini transparentnim, efikasnim, kao i da se bori protiv korupcije.\nPremijerka je navela da je završen registar matičnih knjiga, da će do kraja godine biti završen prenos činjenica o državljanstvu u elektronski oblik, da se radi i na registru građana, kao i da se završava registar adresa.\nPrema njenim rečima, više od 50 odsto građana Srbije nije imalo validnu adresu ili su živeli u ulicama u kojima ne postoji naziv, posebno u ruralnim sredinama gde postoji samo naziv sela, i u kućama bez brojeva, takozvanim bb.\nRepublički geodetski zavod (RGZ) završio je izradu elebarata za sve lokalne samouprave u Srbiji. Približno 30 lokalnih samouprava je preuzelo te eleborate, imenovalo ulice, sada RGZ daje kućne brojeve. To treba da završimo do sredine sledeće godine, rekla je premijerka.\nOna je naglasila da je za uvođenje elektronskih servisa bilo potrebno doneti zakone o e-Upravi, o elektronskom biznisu, a sada i Zakon o zaštiti podataka o ličnosti koji je, ističe, izuzetno važan za e-Upravu.\nGrad Leskovac dobio priznanje na 29. međunarodnom Salonu urbanizma\nLeskovac Vesti Vlasotince\nSaobraćajka u Vlasotincu, požar u Leskovcu i tri pijana vozača\nPredstava „Sačuvajmo prirodu“ izvedena danas u Lebanu


"Nezavisne" otkrivaju: Obradov uhapšen dok je kući vraćao djevojku\nMiloša Obradova iz Pala, koji je uhapšen zbog ubistva dvojice sarajevskih policajaca, u četvrtak naveče presrele su jake policijske snage dok je kući vraćao djevojku, te mu stavile lisice na ruke, saznaju "Nezavisne".\n"On je to veče bio sa svojom djevojkom. Prepriječili su mu put kada ju je vraćao kući. Nije se opirao pripadnicima Državne agencije za istrage i zaštitu (SIPA)", kaže sagovornik "Nezavisnih".\nNaš izvor, upućen u detalje ove akcije, otkriva da je pretresena kuća Miloševih roditelja, s kojima on živi, ali i vozilo koje koristi.\nKako saznajemo, Obradov, za kojeg postoje tvrdnje da je auto-mafijaš, u petak je dao izjavu policiji, koja će, sasvim je izvjesno, detaljno pročešljati i njegov telefon kako bi otkrila da li među podacima ima nešto što bi im moglo pomoći u istrazi.\nAdvokat Bojan Veselinović, koji zastupa Obradova, kaže da, prema informacijama kojima on raspolaže, njegovog klijenta dovode u vezu sa ubistvom dvojice policajaca.\n"Mogu da vam potvrdim da ga je uhapsila SIPA, po nalogu Kantonalnog suda u Sarajevu, a u petak je predat MUP-u KS, gdje je dao izjavu. Tokom saslušanja sarađivao je sa policijom i negirao krivicu", rekao je Veselinović u izjavi za "Nezavisne".\nVeselinović tvrdi da Obradov ima alibi, jer je u noći kada su policajci ubijeni učestvovao u tuči u Palama, o čemu, kako kaže, postoji i službena zabilješka, ali i snimci video-nadzora, tako da, kako kaže, nije mogao biti na dva mjesta istovremeno.\n"On je privođen ranije, i tada je pretučen. Prva moja reakcija je bila da je ovo hapšenje zapravo revanšizam jer je prijavio tu policijsku brutalnost", kaže Veselinović.\nIz SIPA je potvrđeno da su na području Pala uhapsili jedno lice koje je dovedeno u vezu sa ubistvom od 26. oktobra u Ulici Geteova, u sarajevskoj opštini Novi grad.\nTada su, podsjetimo, na dužnosti izrešetani policajci Adis Šehović (43) i Davor Vujinović (46), a ubili su ih auto-mafijaši, koji su zatečeni u pokušaju krađe golfa.\n"Hapšenju osumnjičenog prethodilo je preduzimanje operativnih aktivnosti SIPA, u saradnji sa Kantonalnim tužilaštvom Kantona Sarajevo, Obavještajno-bezbjednosnom agencijom i Ministarstvom unutrašnjih poslova RS, u cilju lociranja i hapšenja tog lica", saopšteno je iz SIPA.\nPodsjetimo, zbog ovog dvostrukog ubistva policija je ranije uhapsila ili saslušala veći broj lica, uključujući i Srećka Trifkovića (33) iz Pala.\nŽarko Pećić (76) nestao je u noći sa subote na nedjelju. Posljednji put viđen oko 1 čas poslije ponoći u blizini benzinske pumpe Kuzmanović na ...\nIz Ministarstva poljoprivrede, šumarstva i vodoprivrede Republike Srpske za pružanje stručnih usluga u poljoprivredi izdali su danas preporuke ratarima za ...\nDirektor Kancelarije za Kosovo i Metohiju Marko Ðurić izjavio je da su ga privremene institucije u Prištini spriječile da danas posjeti Lešak, gdje je ...


Foto: Sunday Aghaeze/Nigeria State House / Tanjug/AP\nNa zvaničnom puštanju u rad Centralne banke Nigerije za digitalne valute, CBDC, u ponedeljak, predsednik Muhamed Buhari je obelodanio e-Nairu i rekao da je potencijalni rast nigerijskog BDP do nivoa od 29 milijardi dolara do kraja ove decenije, piše VoA.\nStručnjak za blokčejn tehnologiju, Džadel Čidi je pozdravio uvođenje digitalne valute u ovoj zemlji.\n- Digitalne valute omogućavaju brže plaćanje, a sam sistem je jeftiniji nego sadašnji sistem naplate. Transakcije se dešavaju između pojedinaca, nije potreban posrednik, rekao je Čidi.\nAplikacija e-Nairu, postala je dostupna građanima Nigerije odmah nakon objavljivanja.\nDigitalne valute postoje isključivo u elektronskoj formi. Drugi vidovi elektronskog novca, kao što su kriptovalute su zabranjene u ovoj zemlji od februara, sa objašnjenjem da će nestabilnost dovesti građane u velike finansijske rizike.\nSa uvođenjem digitalnog Naira, vlada očekuje da će sa jedne strane povećati čuvanje vrednosti koje slabi trenutno u Nigeriji, a sa druge strane obezbediti finansijsku inkluziju za milione građana.\nEksperti za digitalni novac, kao što je Dženet Kaatjo, kaže da su prepreke ovom projektu obim korisnika interneta u zemlji i digitalna pismenost.\n- Za svaku tehnologiju koja je nova, ljudi moraju da nauče da je koriste. Nije mnogo drugačije ni sa digitalnim valutama, kao što je e-Nairo, a ni sa kriptovalutama. Ljudi moraju da nauče kako da ih koriste, kaže Kaatjo.\nČidi takođe kaže da je zabrinut zbog regulacije e-Naira.\n- Idalno bi bilo da jedna kriptovaluta ne bude centralizovana, ali digitalne valuta su centralizovane, njima upravlja u ovom slučaju CBN i to suštinski remeti cilj digitalne valute i decentralizacije, kaže Čidi.\nKorišćenje digitalnih valuta je poslednjih godina u konstantnom porastu u Nigeriji, pogotovo kod mlađe populacije.\nVlasti kažu da je e-Nairo, kojim mogu bolje da prate transakcije, smajuju trgovanje na "crnom tržištu" papirnog novca, štiti od devaluacije valute i smanjuje inflaciju.\nIzvršni odbor Narodne banke Srbije odlučio je danas da zadrži referentnu kamatnu stopu na nivou od 1,0 posto, i poručio da su projekcije centralne banke o privrednom rastu u 2021. u rasponu od 6,5 do 7,0 posto, sada bliže nivou od 7,0 procenata.\nNAJGORI REZULTATI HEDŽ FONDOVA OD POČETKA PANDEMIJE "Spirala pada"


Majka Davida Dragičevića danas daje izjavu Tužilaštvu BiH - Antikorupcija\nMajka Davida Dragičevića danas daje izjavu Tužilaštvu BiH\n"Tužilaštvo BiH opredijeljeno je za riješavanje predmeta sistemske korupcije, te jačanje vladavine prava i zaštitu prava oštećenih, zagarantovanih Ustavom BiH i Evropskom konvencijom o ljudskim pravima", saopšteno je iz Tužilaštva BiH, prilikom donošenja odluke o preuzimanju slučaja ubistva Davida Dragičevića, od tužilaštava u RS.\nTužilaštvo BiH, nakon višegodišnjeg upornog insistiranja porodice Dragičević, u aprilu ove godine, preuzelo je istragu u slučaju ubistva Davida Dragičevića.\nOva odluka Tužilaštva BiH donesena je nakon što nadležne institucije Republike Srpske za više od tri godine, koliko je prošlo od ubistva, nisu pokazale spremnost da slučaj riješe, niti da spriječe, istraže i sankcionišu pokušaje ometanja pravde, uništavanje dokaza i zataškavanja zločina.\nA s obzirom da su u čitav slučaj, na ovaj ili onaj način, involvirani i visoki politički dužnosnici u ovom entitetu i da su policija i tužilaštvo korišteni kao sredstvo za obračun vladajuće politike sa pripadnicima grupe “Pravda za Davida” i građanima koji su ih podržavali i s njima dijelili javni zahtjev za istinom i pravdom i za funkcionisanjem pravne države, ova je odluka trebala biti donesena i mnogo ranije.\n“Politički pritisci su odigrali značajnu ulogu u tome da do danas nije otkriveno ko je kriv za Davidovo ubistvo. Sasvim je jasno da tužilac kao pojedinac u sistemu nema tu moć, bez obzira koliko korumpiran bio, da zaustavi djelovanje kompletnog sistema kada je u pitanju provođenje djelotvorne istrage”, istakao je svojevremeno advokat Ifet Feraget, komentarišući rad pravosudnih institucija u RS.\n“Tužilaštvo Bosne i Hercegovine opredijeljeno je za riješavanje predmeta sistemske korupcije, te jačanje vladavine prava i zaštitu prava oštećenih, zagarantiranih Ustavom BiH i Europskom konvencijom o ljudskim pravima”, saopšteno je iz Tužilaštva BiH, prilikom donošenja odluke o preuzimanju slučajeva od Okružnog javnog tužilaštva Banja Luka i Republičkog javnog tužilaštva Republike Srpske.\nDanas, 05.07., prema pozivu Tužilaštva BiH, potpisanom od strane tužiteljice Ozrenke Nešković, izjavu bi, u svojstvu svjedoka, trebala dati majka ubijenog Davida Dragičevića, Suzana Radanović.\nOznakePravda za Davida Suzana Radanović Tužilaštvo BiH


Izvor: Telegraf arhiva vesti 22.04.2017 - Naslovi.net\nVojvodina isprozivala Partizan i Grobare: Mi smo ginuli za ovu zemlju dok vi još niste postojali!\nČelnici novosadskog kluba izdali su saopštenje nakon šovinističkih skandiranja u Humskoj od strane najvatrenijih pristalica crno-belih. Rukovodstvo Vojvodine demonstrativno je napustilo stadion Partizana u 69. minutu utakmice dva tima u Beogradu zbog… »\nTelegraf: "Mažiću, ustašo": Skandalozni povici Grobara za najboljeg srpskog arbitra! (video)\nPregledi se obavljaju od 9 do 21 sat, nije vam potreban uput i zakazivanje, a zadržaćete se kod doktrora 10 do 15 minuta. Zainteresovani građani i danas na Trgu Republike mogu da obave besplatan pregled kože. Preglede obavljaju dermatolozi iz vodećih… »\nUslovi nedostojni ljudskog bića: Rumun potrpao u kamion čak 111 azilanata, među njima i decu od 2 godine\nMigranti starosti od dve do 53 godine, građani su Iraka, Sirije, Irana, Avganistana, Pakistana i Indije. Rumunska granična policija saopštila je danas da je zaustavila 111 tražilaca azila skrivenih u zadnjem delu velikog kamiona, dok su pokušavali… »\n22.04.2017 Telegraf, kategorije


Akcija "Za bolji prevoz i život u Beogradu"\nNaslovna » BG servis » Akcija „Za bolji prevoz i život u Beogradu“\nAkcija "Za bolji prevoz i Å¾ivot u Beogradu"\n– Menjanjem navika možemo da obezbedimo 300 novih autobusa, 20 tramvaja ili 160 kuća za poplavljene u Obrenovcu ili drugim krajevima Srbije – istakao je vršilac dužnosti direktora GSP „Beograd“ Željko Milković.\nOn je podsetio da je GSP „Beograd“ u prethodnih pet godina potpuno devastiran, da je zbog lošeg poslovanja prethodne gradske vlasti to preduzeće u dubiozi i da su ovo sada prvi koraci njegovog ozdravljenja.\n– Ako se i dalje ne budu kupovale karte, to je 400 miliona dinara manje u gradskom budžetu ili pet milijardi dinara na godišnjem nivou. Zbog toga građani moraju da shvate da karta mora da se kupuje, kao što se plaća i bilo koja druga usluga, i da drugog izbora nema – ukazao je Milković.\nOn je najavio da će zimski red vožnje, koji počinje 1. septembra, biti redukovan za 10 odsto, zbog nedostatka sredstava. Ukoliko se ovakva situacija nastavi, GSP će, po njegovim rečima, biti prisiljen da pravi i veće redukcije.\n– To znači veće gužve i više nervoze među putnicima. Mislim da to nikome nije potrebno. Takođe, od prvog septembra biće pojačana kontrola karata u prevozu, jer je ovakvo stanje neodrživo. A mi ne smemo da dozvolimo da se desi kolaps ovako važnog sistema – istakao je Milković.\nOn je istakao da je ubuduće neophodno da svi korisnici GSP-a validiraju, kako bi sistem bolje funkcionisao, i upozorio da će u suprotnom kartica biti blokirana, a ponovno uspostavljanje će morati dodatno da se plati. Takođe je najavio i da novi tarifni sistem treba da zaživi od 1. janura 2015. godine. (Beoinfo)\nTagoviakcija beograd bg servis dub gradski prevoz gsp beograd saobraćaj vesti\nPrethodni „Zelenilo“ pokreće akciju „Uredimo zajedno“\nSledeći „Tragovi prošlosti“ u bioskopima